Još jedan trijumf nakon pet setova – GM Press\nPotvrda da je gostovanje u Velikom Gradištu i duel sa nekada stabilnim superligašem, ekipom VGSK, uvek neugodan i nepredvidiv po odbojkaše OK Metalac Takovo, stigla je ponovo i ovoga vikenda. Imali smo priliku ponovo da se uverimo da su utakmice ova dva rivala uvek pune preokreta i da nijanse prevagnu na stranu jednog, odnosno drugog tima.\nOvoga puta ukrstili su koplja u meču 13.kola odbojkaške Prve lige Srbije i posle više od dva časa neverovatne borbe i meča kakav odavno nije viđen u ovom rangu nadmetanja, Milanovčani su uspeli da dođu do pobede. Konačan rezultat glasio je 2 – 3, po setovima: 25 – 27 / 17 – 25 / 25 – 20 / 25 – 22 / 19 – 21.\nPo samim rezultatima setova se da primetiti da su samo sitni detalji, možda recimo neko trenutno individualno nadahnuće pojedinih igrača ili neki manjak koncentracije prevagnuli u korist jedne od ekipa. Prva dva seta su osvojili izabranici trenera Ignjatovića i kada se pretpostavljalo da će doći do rutinske pobede maksimalnim rezultatom, domaći odbojkaši su se trgli i zaigrali daleko bolje. Znatno kvalitetnijom igrom osvojili su dva naredna perioda i meč je otišao u tajbrejk, a zna se da tada, pored kvaliteta same igre, presudnu ulogu imaju fizička i mentalna spremnost ekipa.\nI baš ta dva detalja su prelomila utakmicu u korist Metalac Takova. Vodili su Gradištanci u petom setu i sa 7 – 4, kao i 12 – 9 i imali 3 meč lopte koje nisu iskoristili, ali jaka mentalna snaga Milanovčana, predvođenih sjajnim, prekaljenim kapitenom Gavrilovićem, je ponovo došla do izražaja. Blokom Aleksića prešli su u vođstvo i iskoristivši četvrtu meč loptu došli do zlata vredne pobede.\nOvom pobedom izabranici trenera Ignjatovića su došli do svog 32 osvojenog boda i očuvanjem pol pozicije napravili još jedan bitan iskorak unapred ka cilju koji se zove Super liga Srbije.\nNaredni duel koji ih očekuje, igra se za nedelju dana kada na svom parketu dočekuju leskovačku Dubočicu, poslednjeplasiranu ekipu na tabeli..\nGM PRESS/Ognjen Vranić\nTags: odbojka, OK Metalac Takovo


PROFESOR DEJAN ŠOŠKIĆ UPOZORAVA DA SMO SE OPASNO ZADUŽILI I DA TIME SAMO FORMALNO IZBEGAVAMO BANKROT DRŽAVE\nŠoškić je ocenio, za novogodišnji dvobroj magazina "Biznis", da stvaramo situaciju u kojoj svake godine sve više i više moramo da izdvajamo za plaćanje obaveza prema onima kojima dugujemo, a to ima svoje granice i vrlo visoku cenu.\nOn tvrdi da "lek" za Srbiju treba tražiti u reformi i racionalizaciji javnog sektora, niskoj i stabilnoj inflaciji, u postepenom rastu dinarskih i istovremenom smanjivanju eurizovanih finansijskih instrumenata u sistemu i pažljivim i inteligentnim fiskalnim merama, u pravcu postepene promene privredne strukture.\nGovoreći o inflaciji, Šoškić je ocenio da je za Srbiju važno da se obezbedi relativno niska i stabilno niska inflacija, bez velikih oscilacija, što u našim uslovima zahteva stabilizovanje cena hrane, kako prerađene, tako i neprerađene.\nOsim nestabilnosti cena hrane, Šoškić smatra da je veliki neprijatelj stabilizacije cena u Srbiji visoka eurizacija i stalno podizanje cena iznad stope inflacije i to cena koje su pod kontrolom države.\nKada je reč o kursu dinara, Šoškić je rekao da je formiranjem nove vlade došlo do blagog rasta poverenja što se odrazilo i na jačanje kursa dinara, a veoma bitno je bilo i kratkoročno subvencionisanje kredita koje je vlada uradila poslednjih meseci.\n"Ta vladina mera izazvala je veštačko prodavanje evra od strane banaka radi odobravanja subvencionisanih kredita u dinarima sa deviznom klauzulom. Time je dinar veštački kratkoročno ojačan, ali je i povećan valutni rizik na strani korisnika takvih kredita, odnosno u privrednom sistemu zemlje", objasnio je Šoškić koji je ranije bio guverner NBS.\nUslov za stabilnost na deviznom tržištu mora biti cenovna stabilnost, kao i određeni stepen ravnoteže u bilansu plaćanja zemlje, tako daSrbija mora da ide ka niskim stopama inflacije, u skladu sa svojim inflacionim ciljem, zaključio je Šoškić.


Urban BUG :: Magazin :: Urban Beatz :: NORDIJSKI ELEKTRO SASTAV GUSGUS POSLE DESET GODINA PONOVO U BEOGRADU\nDatum održavanja: 08.12.2017\n- Dan kasnije, na istom mestu, nastupiće planetarno popularni di-džej i producent Sasha -\nKoncert jednog od najatraktivnijih elektro sastava GusGus i nastup planetarno popularnog di-džeja i producenta Sasha-e, obeležiće drugu nedelju decembra kada je reč o muzičkim dešavanjima u Beogradu. Nordijski dvojac ponovo će se naći pred beogradskom publikom posle deset godina u petak 8. decembra u Hangaru kod luke Beograd (Knežopoljska 3), a na bini će im se pridružiti eksperimentalni duo Karpov Not Kasparov iz Bukurešta, kao i domaći Chorbika i MKDSL.\nDan kasnije, na istom mestu, legendi progresivnog zvuka pridružiće se talentovani Theo Kottis, kao i domaći di-džejevi Bokee i Coeus.\nGusGus su poznati po eklektičnom zvuku i nekonvencionalnoj fuziji tehna, trip hopa i hausa, uspešno ukomponovanoj s drugim muzičkim žanrovima. Sarađivali su sa mnogim velikanima elektro i pop scene, poput Bjork, Roisin Murphy, Depeche Mode i Sigur Ros, kao i sa legendarnim Ian Brown-om, na pesmi „Desire“. Bend je nastao 1995. godine na Islandu kao umetnički kolektiv. Tokom više od 20 godina karijere izdao je devet studijskih albuma, a poznat je po hitovima „David“, „Arabian Horse“, „Over“, „Obnoxiously sexual“ i drugim. Album pod nazivom „Lies Are More Flexible“ biće objavljen uskoro, a beogradska publika će među prvima imati priliku da uživo čuje nove pesme.\nKarpov not Kasparov, rumunski duo kojeg nazvaju istočnjačkim GusGus-om, svoje muzičko stvaranje bazira na principu pravila i strategije šahovske igre. Njihov nastup u formi eksperimentalnog live-a, koji prožimaju orijentalni tonovi, čini ih veoma interesantnim sastavom.\nSasha, superstar među di-džejevima, u karijeri dugoj 30 godina, tokom koje je konstantno na samom vrhu predstavnika progresivnog zvuka, četvorostruki je dobitnik „International Dance Music Award“ nagrade, kao i „DJ Mag“ nagrade. Takođe, nominovan je za nagradu „Grammy“ 2004. godine, a producirao je i nekoliko visoko rangiranih remiksa renomiranih imena kao što su Madonna, The Chemical Brothers i Hot Chip. Poznat je po dugogodišnjoj saradnji sa John Deegweed-om. Upravo na nedavno objavljenim nominacijama prestižnog „DJ Mag-a“, u trci za najbolji di-džej dvojac 2017. godine, našli su se Sasha i John Digweed kao b2b tandem.\nKarte za koncert GusGus-a 8. decembra i nastup Sasha-e dan kasnije, u produkciji „Blendera“, nalaze se u prodaji putem mreža „Eventim“ i „Gigstix“.\nGusGus live www.facebook.com/events/359022191206109/\nDJ Sasha www.facebook.com/events/1062698353861413/\nKraj leta sačuvajte za Outhide Festival\nSUPAnova: LEGENDARNI TYREE COOPER PRVI PUT U BEOGRADU\nRED AXES NA DEV9T\nBlender predstavlja: Četiri spektakularna događaja elektronske muzike\nChorbika predstavlja prvo LP izdanje Ti i ja


UN upozoravaju da je apsolutna zabrana torture oslabila\nUN su, povodom obeležavanja Medjunarodnog dana podrške žrtvama torture, objavile publikaciju pod nazivom «Obnoviti živote», u kojoj su izneta iskustva žrtava torture i onih koji im pomažu u rehabilitaciji.\n142 zemlje ratifikovale su Medjunarodnu konvenciju protiv torture. Ipak, UN procenjuju da 75 odsto zemaljau svetu i dalje sistematski koristi torturu. Svetska organizacija upozorava da su posledice torture često doživotne i da je rehabilitacija žrtava od suštinskog značaja. Hose Kiroga, lekar poreklom iz Čilea, je koosnivač Programa za žrtve torture, sa sedištem u Los Andjelesu.\nProgram je osnovan 1980. godine i najstarija je organizacije te vrste u SAD. Kiroga navodi da žrtve torture doživotno pate od post-traumatskih simptoma, ali da ipak mogu da nauče da vode normalan život. On dodaje da je 70 odsto žrtava torture koji dobijaju pomoć u rehabilitacionim centrima u SAD iz Afrike i da, generalno, ljudi koji traže pomoć u takvim centrima razvijenim zemljama dolaze većinom iz zemalja u razvoju. Opcioni protokol uz Konvenciju protiv torture stupio je na snagu pre nekoliko dana.\nUN ocenjuju da taj dokument predstavlja prekretnicu u borbi protiv torture pošto sadrži mehanizme zaštite koji bi mogli da spreče upotrebu torture. Primera radi, države potpisnice Protokola obavezuju se da dozvole pristup svojim zatvorima i pritvornim centrima. Protokol je, medjutim, obavezujući samo za 20 zemalja koje su ga ratifikovale. Ipak, Visoki komesar UN za ljudska prava, Luiz Arbur, kaže da on može biti iskorišćen u cilju sprečavanja država da ne šalju zatvorenike u druge zemlje, u kojima bi mogli da budu podvrgnuti torturi.\n«Kao što znate postoji obaveza da se zatvorenici ne šalju u zemlje u kojima postoji visoki rizik korišćenja torture.»\nOna dodaje da je Protokol korak u ispravnom smeru.\n«Čini mi se da je, kada se radi o proceni opasnosti od torture, ratifikacija Opcionog protokola veoma pozitivan faktor.»\nObeležavanje dana podrške žrtvama torture poklapa se i sa 25-ogodišnjicom Dobrovoljnog fonda za žrtve torture UN, koji je pomogao mnogim centrima za rehabilitaciju žrtava. Mnoge od njihovih priča saržane su u publikaciji – «Obnoviti živote».


Šta donosi strategija Evropske komisije za Zapadni Balkan? ⋆ P-portal\nVremenski okvir Zapadni Balkan i Evropska unija\nOtvaranje mogućih pristupnih pregovora sa Sarajevom se predviđa tek 2023. godine. Ta godina će, prema prognozi Evropske komisije, biti u znaku završetka pristupnih pregovora sa Crnom Gorom i Srbijom, a 2024. se planira potpisivanje pristupnog sporazuma koji bi stupio na snagu godinu dana kasnije, odnosno krajem 2025, kada i ove dve zemlje postanu nove članice EU.\n“Oko graničnih sporova koji i dalje nisu rešeni, strane se moraju bezuslovno obratiti pravno-obavezujućoj arbitraži, pre okončanja pristupnih pregovora i u potpunosti moraju ispoštovati konačnu odluku”, navodi se u nacrtu strategije Evropske komisije.\n“Principijelno, zemlje lideri na evropskom putu imaju strateški interes da se zalažu, a ne da odmažu težnje njihovih suseda. Stoga, sve zemlje moraju da se uzdrže od zloupotrebljavanja otvorenih pitanja u evropskom pristupnom procesu”, poručuje se u nacrtu strategije Evropske komisije za zemlje Zapadnog Balkana.\nIzvor: Radio Slobodna Evropa, autor: Gjeraqina Tuhina\nIdućiNIN-ova nagrada u rukama debitantaNext


Republika / Vesić: U martu vise građevinskih dozvola nego u prva 2 meseca\nGoran Vesić na gradilištu sa radnikom\nOn je za TV Hepi rekao da je u Beogradu u prva tri meseca ove godine izdato građevinskih dozvola za 330.348 metara kvadratnih.\nKako je saopštio Beoinfo Vesić je naveo da to znači da se u martu, pored vanrednog stanja u kome se država nalazi, najviše gradi.\nPosebno raduje, kaže Vesić, podatak da je prošle godine u martu izdato dozvola za nešto manje od 60.000 metara kvadratnih, što jasno govori koliko se više gradi.\n- U vremenu posle vanrednog stanja borićemo se da obnovimo privrednu aktivnost, a biće lakše ako se sada gradi. Svaki dinar uložen u građevinu pretvara se u tri dinara u bruto domaćem proizvodu - kaže Vesić.\n- Narednih nedelja počinjemo da radimo pristupne saobraćajnice oko nove autobuske stanice, kao i urbani džep na uglu Džordža Vašingtona, Palmotićeve i Hilandarske - rekao je Vesić.\n- Znam da nije lako sedeti u kući, ali i ovo će proći. Sedimo kod kuće i sačuvajmo ljudske živote. Samo mera Vlade Republike Srbije da svi koji imaju više od 65 godina ostanu kod kuće spasla je hiljade života u Srbiji - kaže zamenik gradonačelnika.\n- Nažalost, ti ljudi češće umiru ukoliko se zaraze ovim virusom i zato je naša prva linija odbrane da sačuvamo njih - rekao je Vesić.\n- Trenutno je najvažnije da se zaštite domovi za stara lica. Ovo nije nadležnost Grada, ali baš me briga za nadležnost, jer 4.538 ljudi koji se nalazi u 132 privatna doma za stara lica su građani Beograda - navodi Vesić.\nSrbija Koronavirus Beograd Goran Vesić Građevinske dozvole Gradilišta Vanredno stanje


Pokrajinska vlada za razvoj turizma i starih zanata izdvojila 25 miliona dinara\nBack PRIVREDA INSTITUCIJE Pokrajinska vlada za razvoj turizma i starih zanata izdvojila 25 miliona dinara\npetak, 17 jul 2015 07:39\nPredstavnici nevladinog sektora i udruženja građana okupili su se u četvrtak, 16. jula 2015. godine u Banovini, radi uručenja ugovora o korišćenju sredstava dedeljenih putem dva konkursa - konkurs za dodelu bespovratnih sredstava udruženjima građana sa teritorije Vojvodine, pri čemu je za realizaciju projekata u oblasti turizma dodeljeno 10.940.000 dinara za 114 udruženja, kao i konkurs koji pomaže razvoj i revitalizaciju umetničkih i starih zanata, odnosno domaće radinosti u Vojvodini, pri čemu je dodeljeno 14 miliona dinara za 130 udruženja.\nPokrajinski sekretarijat za privredu, zapošljavanje i ravnopravnost polova različitim konkursima i programima podstiče razvoj turizma u Vojvodini, što potkrepljuje i činjenica da je ove godine 50 miliona dinara usmereno ka lokalnim samoupravama u Pokrajini, sa ciljem da se upotpune ili nastanu nove tematske celine u okviru postojeće turističke ponude. Sekretarijat je takođe 23 miliona dinara namenio preduzetnicima za izgradnju i rekonstrukciju turističkih i ugostiteljskih objekata, kao i za informatičku obuku.\nPored navedenog, u 2015. godini, šest miliona dinara opredeljeno je za regionalne razvojne agencije za formiranje destinacijske menadžment organizacije, i 39 miliona dinara Turističkoj organizaciji Vojvodine.\nU pogledu starih zanata, u 2015. godini, Sekretarijat je raspisao dva konkursa kojima je opredeljeno 25 miliona dinara preduzetnicima i 15 miliona dinara nevladinom sektoru. Analizom pristiglih projekata, došlo se do zaključka da postoji velika potreba za organizovanjem obuka, nabavku literature i opreme kako bi se afirmisali stari zanati kao mogućnost za otvaranje novih radnih mesta, kako bi postali deo turističkih aktivnosti kroz očuvanje tradicije. Potpredsednik Pokrajinske vlade i pokrajinski sekretar za privredu, zapošljavanje i ravnopravnost polova, gospodin Miroslav Vasin, obratio se prisutnima na svečanosti povodom potpisivanja ugovora i tom prilikom rekao: - Turizam je danas najprofitabilnija privredna grana u Vojvodini, a korisnici sredstava su tome umnogome doprineli. Vojvodina je prošle godine prvi put prešla iznos od 200 miliona evra prihoda (za 29% veći nego u istom periodu prošle godine), koji proizilazi iz svih sadržaja u oblasti turizma. Za prvih pet meseci ove godine povećan je broj posetilaca u Pokrajini za 15,8% u odnosu na isti period protekle godine. Jedan od najznačajnijih vojvođanskih brendova su i manifestacije, kojih ima više od 1.200. Gospodin Vasin je naglasio da su ovom prilikom potpisani Ugovori o razvoju turizma u sektoru udruženja građana i nevladinih organizacija, odnosno u delu koji se odnosi na organizaciju manifestacija u Vojvodini, u kojima uglavnom učestvuju udruženja građana, i u oblasti edukacije u oblasti turizma i starih zanata, jer se bez dobrog suvenira i tradicije, ne može zamisliti ozbiljna turistička ponuda, i da bez predmeta koji podsećaju na prošlost nema ni budućnosti. On je takođe istakao da sve što se u Sekretarijatu radi za rezultat ima da se ljudi uposle. Ali, to ovde nije prioritet. Cilj ovih aktivnosti je privući što veći broj turista, povećati devizni priliv, a onda će automatski i potreba broja ljudi da to isprati, biti veća.


ALEKSANDAR KOCIĆ: Španska priča | Autonomija\nZemlja koja je do pre nepunih deset godina važila za ekonomsko čudo Evrope, kada je sredinom dvehiljaditih beležila veći BDP od Italije, sada grca u nezaposlenosti – skoro 25% na opštem nivou i preko 40% među mladima – odlivu mozgova i padu životnog standarda. Deložacije građana koji više ne mogu da plaćaju preskupe stambene kredite ne prestaju. Političari poručuju da su surove mere štednje neophodne, a za to vreme nastavljaju da se bogate. Španiji korupcija nikada nije bila strana – sada je novo samo to da se mediji slobodnije njome bave, a sudovi i tužilaštva su nezavisniji i spremniji da se hvataju ukoštac sa obično zamršenim slučajevima. Kojih je sve više i više.\nI dok su se španski i strani novinari gurali da uđu u improvizovanu sudnicu u Palma de Majorci, u regionu Valensije pukao je novi skandal. Policija je pohapsila preko dvadeset uglavnom bivših lokalnih funkcionera, mahom članova vladajuće konzervativne Narodne stranke premijera Marijana Rahoja. Narodnjaci su u Valensiji do skoro imali tradicionalno uporište. Svi uhapšeni su pod sumnjom da su uzimali provizije za dodelu javnih ugovora i da je deo tog novca išao na finansiranje stranke. Jedan od uhapšenih, Maksimo Katurla, bivši potpredsednik lokalne vlasti u Valensiji, istovremeno je i šef javnog preduzeća koje u regionu gradi škole. Nova, levičarska vlast u Valensiji, tvrdi da je ta firma naduvala ugovore za preko milijardu evra.\nU Španiji su pre par meseci održani opšti izbori na kojima nijedna partija nije osvojila apsolutnu većinu. Dogovor o novoj vladi još nije na vidiku, tako da je sasvim moguće da će Španci uskoro ponovo na birališta. Izbori su značajni zato što su oznacili kraj dvopartizma u Spaniji gde se od uspostavljanja demokratije pre 40 godina na vlasti smenjuju konzervativci i socijalisti. Sada su na talasu nezadovoljstva zbog korupcije u igru ušla i nova lica, “nepolitičari” kao levičarski Podemos i centristički Siudadanos. I baš na dan prvog zasedanja nove skupštine, stigla je optužba da je Podemos za predizbornu kampanju dobio novac iz Irana. Preko pet miliona evra navodno je stiglo od iranske vlade preko jedne opskurne španske TV stanice bliske Podemosu. Španski zakon zabranjuje političkim partijama donacije od stranih vlada. I taman kad je lider Podemosa Pablo Iglesijas rekao da će rado da odgovara na pitanja policije u vezi sa tim novcem, pojavile su se vesti da mu je venecuelanski predsednik Maduro platio turneju po Venecueli.


Raul Kastro stiže na Paradu pobede u Moskvi - Sputnjik Srbija\nRaul Kastro stiže na Paradu pobede u Moskvi\n13:45 20.04.2015 (osveženo 16:19 05.10.2015) Preuzmite kraći link\nKubanski lider Raul Kastro dolazi u Moskvu na Paradu pobede, saopštila je predsednica Saveta Federacije Valentina Matvijenko.\n„Očekujemo u Moskvi predsednika Državnog saveta Raula Kastra, koji će doći na Paradu pobede“, rekao je senator.\nOna je izrazila nadu da će susret lidera Rusije i Kube omogućiti da se unaprede bilateralni odnosi dveju zemalja u svim oblastima.\nSAD žele da se parada za Dan pobede održi u Kijevu (Video)\nOčekuje se da će jubilearna parada u Moskvi biti jedna od najvećih u čitavoj istoriji praznika. Na tradicionalno obeležavanje pobede u Drugom svetskom ratu Rusija je pozvala goste iz mnogobrojnih država — na sedamdesetogodišnji jubilej Pobede pozvano je 68 inostranih lidera država, kao i rukovodstvo UNESKO-a, UN, EU i Saveta Evrope. Prema poslednjim podacima svoju posetu je potvrdilo 25 država: na poziv Rusije odazvali su se predsednici Indije, Kine, Srbije, Južnoafričke Republike, Vijetnama, Mongolije, Egipta, Kipra, kao i premijer Grčke.\nRaul Kastro, Kuba


I pored postignutog sporazuma, Meksiko i dalje na spisku američkih problema - Sputnjik Srbija\n16:21 13 Jun 2021\n16:30 09.06.2019 Preuzmite kraći link\nNovi američko-meksički sporazum verovatno neće u potpunosti rešiti problem koji SAD imaju sa svojim južnim susedom kada su u pitanju migranti, ali je taj problem već gurnut u drugi plan. Trampovu administraciju čekaju pune ruke posla na drugim stranama.\nDecenijama, otkad su počeli pregovori o slobodnoj trgovini, svet je ubeđivan u jednu istorijsku neistinu – da trgovina nije povezana sa politikom. Pod ovom krilaticom potpisivani su i proširivani globalni ugovori o slobodnoj trgovini, koji su prerasli u međunarodnu organizaciju – Svetsku trgovinsku organizaciju (STO).\nPolitičari su, naravno, krilaticu da trgovina nije povezana sa politikom demantovali gotovo svakodnevno svojim postupcima, ali verovatno je niko nikada nije demantovao na način na koji je to nedavno učinio američki predsednik Donald Tramp, zapretivši da će povisiti carine na uvoz meksičke robe u Ameriku ukoliko Meksiko na sebe ne bude preuzeo više obaveza u pogledu zaustavljanja migranata iz Srednje i Južne Amerike koji žele da uđu na teritoriju SAD.\nTramp uslovio Meksiko novim merama zbog droge\nTrampova pretnja utoliko je više iznenađujuća jer se verovalo da je problem bilateralnih odnosa između Meksika, SAD i Kanade rešen potpisivanjem novog sporazuma o slobodnoj trgovini novembra prošle godine (takozvana nova NAFTA).\nTrampova pretnja južnom susedu dovela je do grozničavih jedanaest sati pregovora između meksičkog ministra spoljnih poslova Marsela Ebrarda i zvaničnika Bele kuće i Stejt departmenta, nakon čega je dogovor ipak postignut.\nSporazum, koji je Ebrard ocenio kao „fer“ zapravo je, otkriva „Njujork tajms“, postignut još pre mesec dana, na sastanku bivše sekretarke Otadžbinske bezbednosti Kirsten Nilsen i meksičke ministarke unutrašnjih poslova Olge Sančez u Majamiju.\nPrema sporazumu, Meksiko se obavezao da će zadržavati tražioce azila na svojoj teritoriji dok američke vlasti budu obrađivale njihove zahteve, a meksička vlada nije prihvatila američki pritisak za „treću sigurnu zemlju“. Naime, američka vlada zahtevala je da tražioci azila za ulazak u SAD istovremeno traže i azil u zemlji kroz koju prolaze, u ovom slučaju Meksiko. Takođe, meksička Nacionalna garda fokusiraće se u budućnosti na južnu granicu, kako bi sprečila ilegalne migracije na početku puta.\nMeksiko otvorio granicu hiljadama migranata, Tramp preti: Poslaću vojsku! (video)\nIpak, novi američko-meksički sporazum verovatno neće u potpunosti rešiti problem, smatra nekadašnji dopisnik lista „Politika“ iz SAD Milan Mišić; međutim, taj problem je već ionako gurnut u drugi plan, dodaje on:\n„Primetili ste, verovatno, da se više ne govori o zidu prema Meksiku, niti ima vesti da je taj veliki građevinski poduhvat u toku. Ovo rešenje svakako smanjuje broj problema koji su na Trampovom stolu, ali ostaje ih dovoljno da Tramp i njegovi saradnici imaju pune ruke posla. Trenutno nema vruće krize. Čak su i pregovori sa Kinom prešli u neku mirniju fazu“.\nNi odnosi sa Iranom i Severnom Korejom, iako se, prema Mišićevim rečima, tu ništa suštinski nije promenilo, ne zaokupljaju toliko pažnju američke javnosti koliko odnosi između pretendenata na predsedničku kandidaturu članova Demokratske stranke.\nRešenje problema sa Meksikom vođe demokratske opozicije u Kongresu dočekale su, u najmanju ruku rečeno, cinično, kao što je to učinio vođa senatske većine Čak Šumer, ili veoma kritično, kao što je učinila predsedavajuća Senata Nensi Pelosi.\n„Ovo je istorijska noć“, napisao je Šumer na Tviteru neposredno pošto su rezultati pregovora objavljeni. „Sada, kada je problem rešen, siguran sam da o njemu ubuduće više nećemo slušati“.\nTramp: Izbaciću loše ljude iz SAD, Meksiko: Odgovorićemo\nPelosijeva je pak optužila Trampa da je „potkopao vodeću američku ulogu u svetu nepromišljeno preteći nametanjem carina bliskom prijatelju i susedu“. „Kongres će smatrati da je Bela kuća odgovorna za propuste da se pozabavi humanitarnom situacijom na našoj južnoj granici“, dodala je ona.\nMišić podseća da su i republikanci u Kongresu bili protiv podizanja carina Meksiku zbog migrantskog pitanja, što je, prema njegovoj oceni, podstaklo Trampa da prihvati kompromisno rešenje.\n„Što se tiče demokrata, oni su još u dilemi da li da pokreću proces impičmenta ili ne – još je na dnevnom redu ono što je sadržano u Milerovom izveštaju, što praktično znači da američka politička scena ostaje opsednuta problemima do čijih rešenja tek treba da se dođe“, zaključuje Mišić.\nDonald Tramp uporedio Ameriku sa „slivnikom za Meksiko“\nazil, migranti, sporazum, problem


Arhiva Borac | Stranica 3 od 3 | Moj Kotor Varoš\nRukometaši banjalučkog Borca drugu godinu uzastopno odnijeli su cijeli plijen iz Kotor Varoša, savladavši naš tim 26:24 u 10. kolu Prve lige RS. Domaći su kontrolisali igru i rezultat dvije trećine meča, ali je onda […]\nRukometaši Kotor Varoša dočekuju večeras Borac iz Banjaluke u 10. kolu Prve lige RS, a pobjedom bi ostali u vrhu tabele. Kotorvarošani su u sjajnoj seriji od tri pobjede i spremni su da je produže, […]\nTrening rukometaša Borca danas je bio poseban, a članove najtrofejnijeg domaćeg sportskog kolektiva iznenadili su najmlađi Banjalučani. U druženju sa mališanima iz Banjalučkog vrtića “Zvjezdica” uživao je i Kotorvarošanin Arsenije Bubić, koji ih je sa […]\nIza rukometaša banjalučkog Borca je odličan start sezone u kojem su upisali četiri pobjede, a u petak će u “Boriku” protiv Kaknja pokušati da zabilježe i peti trijumf. Mlada ekipa Bojana Unčanina uspješno je položila […]\nPerišić se golovima nameće Borcu , moguć i odlazak u inostranstvo\nMladi fudbaler banjalučkog Borca Radovan Perišić iz Kotor Varoša bio je strijlac jedinog gola u porazu svog tima rezultatom 2:1 u pripremnoj utakmici protiv Spartaka iz Subotice na Zlatiboru. Odlični napadač koji je u prošloj […]\nPioniri banjalučkog Borca osvojili su titulu šampiona BiH za koju je jedan od najzaslužnijih supertalentovani fudbaler iz Kotor Varoša Milan Božičković. Borac je u finalnom meču u Zenici bio bolji od sarajevskog Željezničara sa 2:0, […]\nTitule, golovi, sezona iz snova i debi za prvi tim banjalučkog Borca obilježili su posljednju godinu jednog od najtalentovanijih i najboljih mladih fudbalera iz Kotor Varoša Radovana Perišića. Život iz snova svakog mladog fudbalera Perišić […]\nKotorvarošanin Perišić briljirao u dresu Borca\nRadovan Perišić iz Kotor Varoša briljirao je u dresu banjalučkog Borca i bio najzaslužniji za plasman svog tima u polufinale Kupa Grada Banjaluka i pobjedu protiv loklanog rivala Karanovca. Fudbaleri Borca slavili su na stadionu […]\nVeliki fudbalski talenti iz Kotor Varoša Milan Božičković i Miloš Maljak odigrali su odličan turnir u dresu banjalučkog Borca u Grčkoj. Borac je učestvovao na prestižnom turniru “Salonica soccer cup” za mlađe kategorije održanom u […]\nUtakmicu 21. kola Prve lige RS između zvorničke Drine i banjalučkog Borca prekinuo je simpatični huligan. Crveno-plavi su slavili pobjedu u Zvorniku (1:2), ali golman Asmir Avdukić nije uspio da obori rekord nekadašnjeg čuvara mreže […]\nKošarkaši jure novu pobjedu protiv Borca\nKošarkaši Mladosti odigraće danas utakmicu 11. kola Druge lige RS protiv Borca 1972 iz Drvara. Kotorvarošani će pokušati da upišu i drugu pobjedu u međusobnim duelima ove sezone nakon što su u prvom dijelu slavili […]\nTalentovani fudbaler iz Kotor Varoša Radovan Perišić, koji nosi dres banjalučkog Borca, pozvan je u reprezentaciju RS koju čine igrači do 19 godina. Selektor Damjan Ratković pozvao je 30 igrača rođenih 1998. i 1999. godine, […]


Gde je najveća nezaposlenost u Srbiji?\nFoto: Wikipedia/ Origanum\nPrema poslednjim podacima, u Srbiji je 48.1 odsto mladih, starosti od 15. do 24. godine, nezaposleno, a najveća stopa nezaposlenosti zabeležena je u regionu Šumadije i zapadne Srbije, rečeno je na otvaranju Međunarodnog simpozijuma “Zajednička vizija – zapošljavanje mladih u Srbiji”.\nNa dvodnevnom simpozijumu, koji organizuje Nemačka organizacija za međunarodnu saradnju (GIZ), pomoćnica ministra u Ministarstvu omladine i sporta Vesna Vidojević rekla je da su, pored nezaposlenosti, ključni izazovi sa kojima se suočavaju mladi u Srbiji neaktvnost na tržištu rada i socijalna isključenost.\n“U Srbiji 25 odsto mladih, starosti od 15. do 24. godine, nije ukjučeno ni u obrazovanje, ni u zapošljavanje, niti u program obuke i treninga”, istakla je Vidojević na skupu u beogradskom Centru Sava.\nGovoreći o izazovima prilikom prelaska iz obrazovanja na tržište rada, ona je, između ostalog, navela i nedostatak profesionalnog iskustva, nedostatak informacija o potrebama trzišta rada, kao i nedovoljno institucionalne saradnje sa privredom.\nNa simpozijumu kojem, između ostalog, prisustvuju visoki predstavnici nadležnih ministarstava, domaći i svetski stručnjaci za reformu obrazovnih politika u skladu sa potrebama tržišta, kao i predstavnici renomiranih kompanija koje posluju u Srbiji, biće predstavljen projekat “Podsticanje zapošljavanja mladih”.\nZamenik pomoćnika ministra Ministrastva omladine i sporta Aleksandar Voštić rekao je da taj projekat realizuje GIZ u saradnji sa Ministarstvom omladine i sporta, Ministarstvom prosvete, Ministarstvom privrede i Ministarstvom rada.\nCilj projekta je da se značajno poboljšaju uslovi za bolje pozicioniranje mladih na tržište rada, da se kompanijama omogući veća dostupnost potrebnih kadrova i podstakne preduzetništvo u Srbiji, dodao je Voštić.


Mirosavljevu izmakla bronza u poslednjem hicu – Nadlanu.com\nMirosavljevu izmakla bronza u poslednjem hicu\nObjavljeno 19. jula 2009. / 00:00:00\nBEOGRAD, 19. jula 2009. (Beta) - Reprezentativac Srbije u streljaštvu Nemanja Mirosavljev osvojio je četvrto mesto na Evropskom prvenstvu u Osijeku u disciplini trostav malokalibarska puška (tri puta 40 metaka), a bronzanu medalju izgubio je u poslednjem hicu.\nMirosavljev je pre poslednjeg hica imao 1,1 krug prednosti u odnosu na nemačkog reprezentativca Julijana Justusa, ali ipak nije uspeo da osvoji bronzanu medalju, pošto je u poslednjem, 10. hicu pogodio 8,3, a Justus 9,9.\n"Pokušao sam da se isključim, da ne slušam šta se dešava, ali nisam uspeo. Znao sam da imam prednost u odnosu na Justusa, koji je gađao pored mene, ali sam požurio sa poslednjim hicem i na kraju je bilo loše", rekao je Mirosavljev.\n"Na prethodnom EP u Granadi 2007. godine osvojio sam bronzu poslednjim hicem, a ovde sam je na taj način izgubio. Žao mi je jer sam do tada odlično gađao, sa pete pozicije sam se probio na treću i nadoknadio veliki zaostatak, ali sam završio na najnezahvalnijoj poziciji za svakog sportistu - četvrtom mestu", dodao je on.\nReprezentativac Mađarske Peter Šidi osvojio je zlatnu medalju sa 1.269,7 krugova, dok je srebro osvojio Tomas Farnik iz Austrije sa 1.268,1 krugova.\nReprezentativac Srbije Stevan Pletikosić takmičenje je završio na 16. mestu sa 1.157 krugova, a Dragan Marković na 30. poziciji sa 1.156 krugova.\nMirosavljev, Pletikosić i Marković su ranije danas osvojili bronzanu medalju u ekipnoj konkurenciji u disciplini trostav malokalibarska puška.


EU pozvala BiH da pred zimu hitno pomogne migrantima | Restart Magazin\nEU pozvala BiH da pred zimu hitno pomogne migrantima\n09/12/2020 09/12/2020 Urednik\tBiH, EU, migranti\nDelegacija EU u Bosni i Hercegovini izrazila je zabrinutost zbog situacije u vezi sa migracijama u toj zemlji, upozorivši da je humanitarna kriza rezultat neaktivnosti vlasti u BiH.\n“Vremenski uslovi ozbiljno ugrožavaju živote više od 2.000 osoba koje spavaju napolju u teškim uslovima i 1.300 osoba smeštenih u privremenom objektu Lipa koji je neprikladan za zimu, jer vlasti nisu obezbedile neophodne uslove”, saopštila je Delegacija EU u BiH.\nTakvo stanje utiče na celokupnu bezbednosnu situaciju, kao i na humanitarnu krizu, u vreme pandemije KOVID-19.\n“Rešenja postoje i EU je spremna pružiti podršku Bosni i Hercegovini u preduzimanju potrebnih aktivnosti”, navodi se u saopštenju.\nDelegacija EU je vlasti Bosne i Hercegovine pozvala da izbeglice i migrante iz objekta Lipa premeste u prihvatni centar “Bira” u Bihaću, koji finansira EU, a koji su kantonalne vlasti nezakonito ispraznile 30. septembra ove godine.\nPrihvatni centar “Bira” spreman je za prihvat izbeglica i migranata.\nNavodi se da bi vlasti Bosne i Hercegovine trebalo da ispune svoje opredeljenje da otvore dodatni prihvatni centar u Čiljugama kod Tuzle, kako bi obezbedile sklonište svima kojima je potrebno tokom zime.\n“EU je pružila značajnu finansijsku i tehničku podršku Bosni i Hercegovini za bolje upravljanje migracijama i azilom, te za pomoć gradjanima u suočavanju s ovom izazovnom situacijom”, naglašava se u saopštenju.\nDelegacija EU u BiH je pozvala vlasti da deluju krajnje hitno kako bi se spasli životi, dodavši da će EU i dalje biti uz sve gradjane i podržavati vlasti BiH u suočavanju s izazovnom situacijom.\n← Proširenje EU u ćorsokaku\nAleksandar Lukašenko na crnoj listi MOK-a →\nNovi album Bajage i Instruktora u prodaji od 14. septembra\nAustralija se sprema za novi talas požara


Ljubuški vjesnik - Zastupnica Lovrić tražila smanjenje sredstava Ustanovi koja skrbi o osobama s teškoćama u razvoju\nPetak, 03 Siječanj 2020 07:07\ntemeljem zahtjeva zastupnice Marije Lovrić na Skupštini da Javnoj ustanovi Centar za osobe s teškoćama u razvoju Ljubuški umanji sredstva sa 60 000 KM na 10 000 KM, želimo se javno očitovati i navedeni pokušaj kritizirati.\nU potpunosti neupućena u rad institucije, naglasila je da smo osnovani ove godine(2019.) što uopće nije točan navod. Sa radom smo krenuli 12.10.2017. Nadalje je konstatirala da smo kao novoosnovana institucija odmah dobili proračunska sredstva s razine naše Županije što također ne odgovara istini. Zastupnicu Lovrić obavještavamo da smo jedina institucija tog tipa na području Županije a i šire koja je osnovana od strane grada.\nObzirom da nas zastupnica Lovrić nikada nije posjetila, informirala se o našem radu i djelovanju, dužni smo je javnim putem obavijestiti da kroz dvije godine postojanja skrbimo za 80 korisnika svih dobnih uzrasta(od 2 godine do 33 godine) kojima se pružaju u potpunosti besplatne usluge. Na dispoziciji su im individualne terapije, grupne radionice te poludnevni boravci a sve to u potpuno novoj i moderno opremljenoj ustanovi izgrađenoj isključivo za ovu namjenu.


Novi rekord Đokovića koji će teško iko premašiti\n6. jula, 2021 Vesti iz Sveta Napišite komentar\nNovak Đoković čini se ide ka svom postavljenom cilju, pored toga što je najbolji teniser sveta, Novak želi da postane najbolji teniser u istoriji tenisa u svim kategorijama. Za sada on hrabro korača ka tituli najboljeg igrača svih vremena (G.O.A.T). Pa je tako Novak postavio novi rekord pošto je došao do 76. pobede na Vimbldonu i time uspeo da postane prvi igrač sa 75 pobeda na svim Grend Slemovima.\nPodsetimo, Novak ima na Australijan openu 82 pobede na Rolan Garosu 81, na US openu 75 i sada Vimbldonu 76. Deluje kao da će ga u ovom segmentu teško stići Rafael Nadal i Rodžer Federer. Španac ima samo na Roland Garosu više pobeda od 75. dok je na ostala tri turnira daleko od te famozne brojke 75 pobeda. Isto je i sa Federerom, koji je tu brojku prešao na Vimbldonu.\nIpak, Srbin je uspeo u još jednom parametru da nadmaši velike dugogodišnje rivale – Rodžera Federera je odavno ostavio iza sebe, a Rafaela Nadala je prestigao. Đoković je trijumfom nad Garinom stigao do čak 965. pobede u 1.160 mečeva u karijeri i postao teniser sa najvećim procentom uspešnosti.\nNovak je sada preskočio Rafaela Nadala i njegov procenat pobeda iznosi 83,17 odsto. To bi moglo da nastavi da raste na Vimbldonu, pa ćemo videti da li će zadržati prednost u odnosu na Nadala koji je na 83,15% samo na većem uzorku mečeva. Španski as je pobedio 1.027 od 1.235 mečeva (83,15%).\nTagovi: Novak Đoković - novi rekord - Rafael Nadal - Rodžer Federer - titule


Bajden čestitao: Kosovo je posebno mjesto za moju porodicu – Portal Mojkovac\nBajden čestitao: Kosovo…\nBajden čestitao: Kosovo je posebno mjesto za moju porodicu\nPredsjednik SAD Džozef Bajden uputio je čestitku Vjosi Osmani povodom, kako se navodi u tekstu, trinaeste godišnjice nezavisnosti Kosova.\nBajden je i ovom prilikom poručio da je neophodno obezbjeđivanje sveobuhvatnog sporazuma o normalizaciji sa Beogradom, usredsrijeđenog na međusobno priznanje.\n“Veze između naših naroda ostaju čvrste i bazirane su na zajedničkoj posvećenosti nastavku napretka Kosova i njegove trajne snage kao suverene, nezavisne, multietničke i demokratske države”, piše u čestitci koje je uputio američki predsjednik.\n“Ima još mnogo posla koji je potrebno uraditi, uključujući obezbjeđivanje sveobuhvatnog sporazuma o normalizaciji sa Srbijom, usredsrijeđenog na međusobno priznanje, koji će ojačati vladavinu prava”, naveo je Džozef Bajden.\nU čestitci se pominje i borba protiv pandemije kovida 19 i ubrzanje ekonomskog rasta koji bi obezbijedio prosperitetnu budućnost za sve građane Kosova.\n“SAD ostaju posvećeni partner i prijatelj Kosova u ovim poduhvatima. I na ličnom planu, Kosovo nastavlja da zauzima posebno mjesto za porodicu Bajden u čast vremenu koje je naš sin Bo Bajden proveo radeći na očuvanju mira, pravde, i vladavine prava za sve ljude na Kosovu”, zaključuje Bajden


Opština raspisala poziv za dostavljanje kapitalnih projekata | Moj Kotor Varoš\nHomeKotor VarošOpština raspisala poziv za dostavljanje kapitalnih projekata\nKoordinacioni tim za izradu programa kapitalnih investicija raspisao je javni poziv za dostavljanje prijedloga projekata koji će ući u program kapitalnih investicija za period od 2018. do 2022. godine.\nSkupština opštine Kotor Varoš je ove godine program kapitalnih investicija za period od 2017. do 2021. godine. Taj program svake naredne godine biva ažuriran, oslanjajući se na višegodišnju finansijsku analizu i nove podnesene prijedloge.\nPrijedloge kapitalnih investicija mogu da dostave građani, udruženja građana, predstavnici mjesnih zajednica, preduzetnici, predstavnici administrativne službe opštine i ostali subjekti, a svako od njih može da predloži više od jednog projekta.\nKoordinacioni tim za izradu programa kapitalnih investicija, kojeg je imenovao načelnik opštine Zdenko Sakan, odredio je kriterijume na osnovu kojih će biti rangirani pristigli prijedlozi. Najviše bodova nosi uticaj projekta na ekonomski razvoj opštine, broj korisnika projekta i postojanje dodatnih izvora finansiranja, odnosno sufinansiranja. Pored toga, biće bodovan i uticaj na zapošljavanje, nove budžetske prihode i smanjenje troškova, stepen dosadašnje realizacije projekta, specifična vrijednost projekta i njegov povoljan uticaj na životnu sredinu.\nObrazac za podnošenje prijedloga kapitalnih projekata moguće je dobiti na info pultu u zgradi opštine, prostorijama mjesnih zajednica i internet stranici opštine. Obrazac treba popuniti i dostaviti najkasnije do 10. novembra na protokol u šalter sali u zgradi opštine ili putem pošte. Dodatne informacije moguće je dobiti od koordinatora Koordinacionog tima za za izradu programa kapitalnih investicija Nedeljka Glamočaka putem telefona 784-230, 784-616 i 784-617.


Srebrenica: U Guberu će biti izgrađen specijalizovani zdravstveni centar - DRINA.INFO - Informativni portal zapadne Srbije i Podrinja\nOd Drina info portal\t Ažurirano okt 18, 2020\nSrpski član Predsedništva BiH Milorad Dodik i premijer Republike Srpske Radovan Višković danas su u Srebrenici najavili izgradnju specijalne zdravstvene ustanove za lečenje lekovitom vodom iz Gubera, koja će biti u državnom vlasništvu, a u sastavu Zavoda za fizikalnu medicinu i rehabilitaciju „Miroslav Zotović“ iz Banjaluke.\nDodik je rekao da je loša privatizacija dovela do toga da srebrenička Banja „Guber“ godinama ne radi i da je Vlada Republike Srpske donela odluku da se ovaj prirodni kapacitet privede nameni i počne koristiti u zdravstvene svrhe.\nOn očekuje da će sve biti završeno za maksimalno dve godine, što zavisi i od sudskih sporova i eventualnih mogućih žalbi na ove procese.\nDodik je čestitao načelniku opštine Mladenu Grujičiću na ispoštovanoj dinamici, svesni na kakve se sve probleme i opstrukcije nailazilo u pravosuđu vezano za ovaj problem.\n– Angažovali smo Institut „Miroslav Zotović“ iz Banjaluke. Vlada je donela odluku da se u Srebrenici formira javna zdravstvena ustanova-specijalna bolnica „Banja Guber“ – rekao je Višković.\nVišković je istakao da je Guber „lek“, jer je ovo jedinstven kapacitet u Evropi i očekuje da će za godinu dana biti otvoreni prvi kapaciteti te ustanove na dobrobit ljudi koji ovde žive.\nOn je pojasnio da će ovu ustanovu graditi sa Institutom „Miroslav Zotović“, da će biti u državnom vlasništvu i predviđa da će ova banja doprineti razvoju Srebrenice, ali i širem području.\nDirektor Instituta „Miroslav Zotović“ Goran Talić rekao je da voda iz Gubera ima lekovita svojstva bolja od medikamenata koji se koriste za lečenje anemije i nekih drugih obolenja.\nNačelnik opštine Mladen Grujičić izrazio je zadovoljstvo što je inicijativa opštinskog rukovodstva naišla na podršku i što se pristupilo izradi elaborata koji garantuje opravdanost investiranja i izgradnje specijalne ustanove „Banja Guber“.\nDodik koji je lider SNSD-a i Višković, potpredsednik ove stranke, danas su razgovarali sa predstavnicima Koalicije „Zajedno za Srebrenicu“ koju čine sve srpske političke partije iz ovog mesta koje podržavaju zajedničkog kandidata za načelnika opštine Mladena Grujičić.\nGuberMladen GrujicicPodrinjeMilorad DodikMladen GrujičićPodrinjeSrebrenica


Ko gubi ukoliko ne sedne za pregovarački sto? GracanicaOnline.Info\nKo gubi ukoliko ne sedne za pregovarački sto?\n27. marta 2021. 3 min read\nČestitke i poruke ohrabrenja stižu novoimanovanom kosovskom premijeru Aljbinu Kurtiju, a nijedna bez poziva na dijalog\nČestitke i poruke ohrabrenja stižu novoimanovanom kosovskom premijeru Aljbinu Kurtiju, a nijedna bez poziva na dijalog i najave na skoro vraćanje za pregovarački sto. Sa druge strane, izgleda da se predsedniku vlade u Prištini ne žuri, a o Zajednici srpskih opština, čije je formiranje dogovoreno još 2013., kaže da razgovora nema.\nDok iz Nemačke poručuje da dijalog zahteva Kurtjevu pažnju i nude podršku, Evropska unija najavljuje skori nastavak dijaloga. Međutim, za kosovskog premijera pregovori nisu među prioritetima.\n“Treba da izvršimo pregled situacije i da se pripremimo dobro za dijalog. Ne želimo da imamo još jedan neupeh. Iz ovog razloga ja nisam za to da se žuri sa rečima kao što su `istorijski sporazum` i `sveobuhvatni sporazum`”, rekao je Kurti na debati „Kako nastaviti dijalog?“ koji je organizovala Kosovska fondacija za otvoreni dijalog.\nUkoliko Aljbin Kurti ne sedne za pregovarački sto dijaloga nema, smatra pesnik i kolumnista Viktor Popović.\n“Rekao bih da će uprkos svim postizbornim porukama koje Kurti šalje, koje su u duhu nečega što je bila njegova kampanja, on morati da se vrati za pregovarački sto. Dijalog će svakako morati da se nastavi i mislim da je veći interes Kosova u ovom trenutku da se nastavi sa dijalogom, nego što je to problem za Srbiju”, kazao je Viktor Popović.\nPoznavaoci prilika na Kosovu imaju oprečna mišljenja kada je u pitanju uticaj SAD na dijalog.\n“Videli smo da povlačenje SAD ili intervencija na pogrešan način, kao što je to bilo u slučaju Ričarda Grenela ugrožava, odnosno čini štetu procesu pregovora. Povlačenje je dovelo do toga da se govori o razmena teritorija za vreme procesa Federike Mogerini”, smatra publicista Veton Suroi.\n“Mislim da bi SAD trebalo da budu posmatrači u ovom slučaju, jer su ipak Srbija i Kosovo zemlje koje se nalaze na evropskom kontinentu, tako da imaju drugačiji pristup prema tome. Smatram da je administarcija Bajdena u Vašingotnu nešto što je bolje za obe strane, s obzirom da oni bolje poznaju Balkan i imaju drugačiji pristup, ne samo ekonomski kakav je Tramp imao”, rekla je urednica ATV-a, Teuta Arifaj.\nIzvestiteljka Evropskog parlamenta za Kosovo Viola Fon Kramon “odabrala je stranu”, pa je tokom predstavljanja izveštaja poručila da je uzajamno priznanje Kosova i Srbije preduslov za njihovo pridruživanje Evropskoj uniji.\n“Znamo već kakav pristup ima Viola Fon Kramon što se Kosova tiče, ako uzmemo u obzir poziciju koju ima u odnosu na Kosovo. Lično smatarm da bi priznanje kosovske nezavisnosti od strane Srbije ustvari bilo jedino rešenje. Ipak, znamo da se to neće desiti u skrijoj budućnosti, a Srbija mora naći malo drugačiju formulu što se Kosova tiće”, dodala je Arifaj.\nKada je reč o Zajednici srpskih opština, iako iz Evropske unije ponavljaju da se svi međunarodni sporazumi moraju poštovati, Kurti ističe da njenog formiranja neće biti.\n„Ne može da postoji monoetničko udruženje. Može da postoji Zajednica opština u planinama Rugove, Šar planine, ili čak reke Lepenac, ali ne i Zajednica opština zasnovana na etničkoj pripadnosti“, rekao je novozabrani kosovski premijer.\nNijedan političar ne može biti protiv onoga što je potpisano u Briselu, ističe novinarka Teuta Arifaj.\n„Moraće kad-tad razmišljati o tome, pregovarati o tome. Moraće da pronađu rešenje kako to treba da izgleda“, kazala ne ona.\nI Viktor Popović smatra da nije lako poništiti potpisano.\n„Mislim da taj proces formiranja ZSO nije mnogo odmakao u odnosu na onu svoju početnu tačku. A sa druge strane, mislim da je sada nova strategija Kurtija i nove vlade možda pooštravanje te pregovaračke pozicije i najava da će ovaj proces dijaloga sa kosovskom stranom teći drugačije“, izričit je Popović.\nKo i kada može naterati Kurtija da ispuni dogovoreno i formira Zajednicu srpskih opština, teško je reći. Evropska unija i njen posrednik za dijalog Miroslav Lajčak, očigledno nemaju dovoljan uticaj na novog kosovskog premijera, a Sjedinjene Američke Države još uvek ćute.\nTags: Aljbin Kurti Briselski dijalog dijalog\nPrevious Kancelarija za KiM: Cilj Kurtijevih izjava da se dijalog prekine\nNext Srpska lista: Vlada Kosova ne poštuje pravo nevećinskih zajednica\n27. septembra 2021., 18:51


iAnatomija: Benchmark testovi pokazuju kolika je zver iPhone 7\nBenchmark testovi pokazuju kolika je zver iPhone 7\nNekoliko puta smo pomiljali kako je iPhone 7 sa novim Home tasterom, kamerama, novim procesorom, poligon koji nas priprema za dolazak iPhone modela za desetu godišnjicu. Apple se potrudio da nas uveri kako je sa A10 Fusion čipom novi iPhone 7 pakleno brz pametni telefon, to potvrđuju i benchmark testovi.\nRezultati sa popularnog i proverenog Geekbench testa ukazuju na ono što su mnogi i očekivali – novi iPhone 7 modeli brži su od vodećih modela iz Android tabora, ali ono što iznenađuje je da su brži od bilo koje generacije MacBook Air računara! Pogled na rezultate single-core (jednojezgrenog) testa otkrivaju rezultat od 3450 koji je gotovo pa dvostruko bolji od najboljeg predstavnika Android sveta, Galaxy S7, koji je osvojio 1806 bodova. Rezultat je bolji i na multi-core testu mada razlika nije toliko drastična.\nGeekbench se u zadnje vreme trudi da pravi komparacije pametnih telefona sa prenosnim računarima. Ako pogledamo te rezultate možemo zaključiti da se iPhone 7 može porediti sa MacBook Pro modelom iz 2013. godine. Ipak, treba imati u vidu da ovo ne znači nužno da novi iPhone modeli mogu bolje izvršavati zadatke i nositi se sa procesima i aplikacijama kao pravi računar.\nNo šta nas ovi testovi upućuju je to da će srećni vlasnici u svojim rukama imati prilično sposoban uređaj. U kojoj meri će se ovi rezultati prevesti u stvarno korištenje ostaje da vidimo.


Poziv svim Kremašicama - Kremašica\nNaslovna » Domaće vesti » Poziv svim Kremašicama\nPoziv svim Kremašicama\nAutor: Kremašica Kremić • 17/03/2009\nAko niste primetili, na sajtu www.kremasica.com već uveliko postoji sekcija „Recenzije proizvoda“ u kojoj pišemo svoje utiske o kozmetičkim proizvodima koje smo isprobale na svojoj koži. Ovde se trudimo da budemo što objektivnije i da vam na ovaj način damo što realniji opis kozmetike koja se nalazi u širokom asortimanu ponude naših parfimerija i apoteka. Svi ovi proizvodi su, zatim, otvoreni za preispitivanje od strane naših čitalaca i podložni su komentarima i ocenjivanju svakog posetioca. Na ovaj način, pokušaćemo da oformimo listu kozmetičkih proizvoda dostupnih u Srbiji i okolini, od najgoreg do najboljeg, i time pomognemo da se stekne realna slika kvaliteta i kvantiteta kozmetičkog tržišta.\nSvaki kozmetički proizvod je jedinstveni spoj kompromisa između kvaliteta, cene, pakovanja, ali i bezbednosti za upotrebu. Sasvim je sigurno da se vrhunski kvalitet ili izuzetan dizajn pakovanja mora skoro redovno papreno naplatiti, a prirodni sastojci, koji doprinose bezbednosti i neškodljivosti proizvoda, uz izostanak veštačkih aroma, boja i konzervanasa, znatno umanjuju jačinu dejstva proizvoda ili skraćuju njegov rok trajanja.\nKremašica je potpuno svesna da savršeni kozmetički proizvod ne postoji, ali je uvek spremna da traga za boljim i preispituje svoj sud.\nE, tu na trebate vi, drage prijateljice!\nSve Kremašice ovim putem pozivamo u pomoć i ohrabrujemo da nam pomognu u potrazi za najboljim i (u svakom smislu) najpristupačnijim kozmetičkim proizvodom koji možemo kupiti negde na Balkanu.\nAko neka (ili neki) od vas ima malo slobodnog vremena i malo entuzijazma, može svoje impresije o nekom kozmetičkom proizvodu u vidu recenzije poslati na neki od sledećih Email-ova: [email protected] ili [email protected] .\nZa sve one koji se odvaže i odluče se na ovakav potez, mala pomoć:\nRecenzija, u principu, treba da sadrži neke osnovne podatke o kozmetičkom proizvodu, npr. sastojke (uz poseban naglasak na neki interesantan dodatak ako ga ima), opis dejstva, mirisa, pakovanja, približnu cenu proizvoda i vaš opšti utisak o njemu. Uz ovu priču, kozmetički proizvod je potrebno oceniti ocenom na skali od 1 do 10, na osnovu 3 kriterijuma: kvalitet, cena i pakovanje.\nRadi lakše orijentacije prilikom ocenjivanja, evo nekoliko primera koji bi vam mogli olakšati posao.\nRecimo, ocenu 10 za pakovanje bi sigurno zaslužio jedan ovakav lak za nokte, zbog praktičnosti amablaže\nIli jedno od fantastično dizajiranih L’oreal-ovih pakovanja, koje prosto bode oči sa polica parfimerija\nOcenu 10 za kvalitet bi sigurno mogla zaslužiti jedna Pavlovićeva mast, koja, od kada se pojavila (pre nekih 60 godina), nikada nije bila uzrok nikakve alergijske reakcije, niti bilo kakvih neželjenih dejstava. Ocenu 10 bi mogao dobiti svaki proizvod koji zaista radi ono čemu je namenjen i postiže neke određene rezultate. Osrednju ocenu 5 za kvalitet bi trebalo dati proizvodu koji ne izaziva nikakve efekte i ostavlja nas ravnodušnim. A nižu ocenu od 5 bi dobio proizvod koji izaziva neželjene efekte.\nŠto se cene tiče, ocenu 10 dobija svaki proizvod koji je prilično jeftiniji od konkurenata u svojoj kategoriji. Dakle, ukoliko ocenjujemo gel za umivanje potrebno je uporediti njegovu cenu sa cenama gelova za umivanje drugih kompanija. Ako je poprilično jeftiniji dobija ocenu 10. Ocena za cenu pomalo zavisi i od količine pakovanja tog proizvoda, pa ako ocenjujemo porodično pakovanje potrebno je obratiti pažnju i na to. Obično pakovanje i cena proizvoda pobijaju jedno drugo. Ako je pakovanje odlično, cena proizvoda je verovatno veća, tako da tu dobijamo određeni balans.


Turska tvrdi da SAD odugovlači formiranje 'sigurne zone'\nMinistar vanjskih poslova Turske Mevlut Čavušoglu (Mevlut Cavusoglu) izjavio je da Washington odugovlači implementaciju postignutog sporazuma o formiranju 'sigurne zone' na sjeveroistoku Sirije, te ponovio da, ukoliko bude potrebno, Ankara će djelovati sama kako bi odgurnula kurdske borce.\nDvije države, saveznice u NATO-u dogovorile su se da će uspostaviti ono što Ankara naziva sigurnom zonom uz južnu granicu Turske, te očistiti region od sirijskih kurdskih snaga YPG. U nedelju su američke i turske snage izvele prvu zajedničku vojnu kopnenu patrolu.\nTurska, za koju kurdske snage predstavljaju terorističku organizaciju, želi da se operacija brzo proširi na 32 kilometra od njene granice, kako bi uspostavili sigurnu zonu koju kontrolišu turske snage.\nČavušoglu je rekao da Ankara želi raditi sa Washingtonom ali da postaju nestrpljivi. "Da, postoje neke zajedničke patrole, ali osim toga, koraci koji su poduzeti ili koji će biti poduzeti su više kozmetički", rekao je novinarima.\n"Vidimo da Sjedinjene Države ulaze u proces odugovlačenja i da se trude da se Turska navikne na taj proces", rekao je Čavušoglu u Ankari, dodavši kako je dosadašnji pristup Washingtona služio više YPG-u nego Turskoj.\nKurdske snage su bile glavni američki saveznik u borbi protiv takozvane Islamske države u Siriji.\nKomentari turskog ministra vanjskih poslova dolaze nakon što je predsjednik te zemlje Redžep Tajip Erdoan (Recep Tayyip Erdogan) rekao tokom vikenda da je Turska odbacila zaštitu Washingtona za YPG te da se NATO saveznici suočavaju sa razlikama na 'svakom koraku' u razgovorima o sigurnoj zoni.\nErdoan je također rekao da će Turska djelovati sama ukoliko 'sigurna zona' ne bude uspostavljena do kraja septembra, što je i upozorenje koje je ponovio i Čavušoglu dvadeset dana prije kraja mjeseca septembra.\nTurska se do sada oslanjala na Erdoanove lične veze sa američkim predsjednikom Donaldom Trumpom kako bi riješili probleme. Dva predsjednika bi se trebala sastati na marginama Generalne skupštine Ujedinjenih nacija krajem mjeseca kako bi razgovarali o razvoju situacije u Siriji, trgovini ali i ostalim bilateralnim pitanjima.


NOVOOSNOVANI SUD U SJENICI IMA SVE USLOVE ZA EFIKASAN RAD\nDržavni sekretar Ministarstva pravde i državne uprave dr Danilo Nikolić zajedno sa predsednicom Apelacionog suda u Kragujevcu Dubravkom Damjanović, obišao je danas novoosnovani Osnovni sud u Sjenici, gde je sa v.f. predsednikom Osnovnog suda Rifatom Kurtović razgovarao o početku rada nove sudske mreže u Srbiji, kao i o tehničkim uslovima i smeštajnim kapacitetima.\n«Zadovoljstvo mi je da istaknem da je Osnovni sud u Sjenici počeo sa radom 08. januara i da ima sve uslove koji su neophodni za dobro, efikasno i pravično suđenje», rekao je Nikolić. Takođe, on je istakao da je vraćanje Osnovnog suda u Sjenici i otvaranje sudske jedinice u Tutinu od velike važnosti za građane ovih opština kojima će pravda biti dostupnija, posebno zbog specifičnosti geografskog položaja ovog dela Srbije.\nNikolić je naglasio da će Ministarstvo pravde i državne uprave u okviru svojih nadležnosti pomoći da se obezbede dodatni materijalno - tehnički uslovi, kako bi Osnovni sud u Sjenici funkcionisao na najbolji način.\nV.f predsednik Osnovnog suda Rifat Kurtović je rekao da je odlukom Visokog saveta sudstva određen broj od 7 sudija za Osnovni sud u Sjenici i da je već napravljen godišnji plan za rešavanje starih predmeta, što će biti jedan od osnovnih prioriteta rada ovog suda u 2014. godini.\nSastanku su prisustvivali i v.f predsednici Osnovnog i Višeg suda u Novom Pazaru Ibrahim Madžović i Izet Suljević.


Pametna četkica otkriva probleme sa srcem - Sputnjik Srbija\n16:02 19 Septembar 2020\n07:45 21.01.2018 (osveženo 08:59 21.01.2018) Preuzmite kraći link\nNaučnici otkrili pametnu četkicu za zube koja može da otkrije probleme sa srcem.\nŠpanski naučnici rade na razvoju pametne četkice za zube koja će moći da prepozna rane znakove određenih zdravstvenih problema i da spreči preuranjenu smrt od srčanih bolesti.\nPametna četkica za zube prikuplja podatke iz pljuvačke i precizno identifikuje promene u organizmu koje upućuju na potencijalno zatajenje srca.\nU Velikoj Britaniji se blizu 200.000 ljudi godišnje bori s posledicama srčanog udara, od čega njih 70.000 umre.\n„Uz informacije o broju otkucaja srca, krvnom pritisku i uz biološke uzorke iz pljuvačke biće moguće sprečiti razvoj opasnih bolesti i tako će se pacijentima pomoći da vode računa o svom zdravlju“, rekao je kardiolog Alvaro Marko del Kastilo.\nDel Kastilo veruje da bi nova pametna četkica za zube mogla da detektuje opasnost od potencijalnog zatajenja srca i tako da podstakne ljude da se, u slučaju potrebe, obrate lekaru, piše „Indipendent“.\nŠpanski lekar i njegove kolege veruju da će, ako njihov izum „zaživi“, korišćenje takve moderne četkice postati rutinska metoda, zahvaljujući kojoj će se svakodnevno dobijati važne informacije o zdravstvenom stanju pojedinca.\nčetkica, srce, otkriće\n15:59 Američko ratno vazduhoplovstvo otkrilo s čime će u boj ako dođe do sukoba s Rusijom i Kinom


BG aplikacija zvanicna elektronska legitimacija u Švedskoj\nizvor: agencije foto: 09.02.2018\nOdbor švedske Vlade za elektronsku identifikaciju dodelio je oznaku e-kvaliteta aplikaciji srpskih IT stručnjaka iz firme "Freja elD+" u Beogradu, čime je ta aplikacija postala zvanični prekogranični elektronski identitet Švedske u okviru EU.\n"Freja eID+" je tako postala prva i za sada jedina zvanična švedska nacionalna mobilna digitalna aplikacija kojom se građani mogu identifikovati prilikom korišćenja javnih i privatnih usluga.\nTaj prozivod takođe omogućava kompanijama i državnoj upravi da se građani, koristeći njihove digitalne servise identifikuju, loguju, potpisuju dokumenta, plaćaju i komuniciraju, a kako se pretpostavlja, u budućnosti i da glasaju.\nTime se, navode stručnjaci, obezbeduje jedinstveno digitalno tržište u kome elektronski potpis i žig imaju isti pravni status sa dokumentima.\nInače, "Verisec" je međunarodna IT kompanija koja kreira inovativna bezbednosna rešenja za zaštitu informaciono-tehnoloških podataka i identiteta.\nOva aplikacija rezultat je rada tridesetak programera u kompaniji "Verisec" i njihovom razvojnom centru u Beogradu.\n"Dobijanje oznake kavaliteta za elektronsku legitimaciju u jednoj od digitalno najrazvijenijih zemalja u svetu, predstavlja veliko priznanje stručnosti inženjera Srbiji u ovoj oblasti ", kaže potpredsenik kompanije "Verisec" zadužen za razvoj Dragoljub Nešić.\nNakon dobijanja sertifikata, kompanija je aplicirala kod švedske Vlade da "Freja eID+" postane zvanični prekogranični elektronski identitet Švedske u okviru EU i u skladu sa "eIDAS" regulativom.\nOva EU regulativa, podrazumeva da svaka zemlja clanica EU kao i Norveška, Lihenštajn i Island moraju od 29. septembra 2018. godine da prihvate digitalni identitet drugih EU zemalja za pristup javnim elektronskim servisima.\n"Izuzetno smo ponosni što je tehnologija i mobilno rešenje razvijeno u beogradskom Verisec Labs-u dobilo oznaku kvaliteta za elektronsku legitimaciju u Švedskoj. Bilo bi logično da Srbija, zemlja kandidat za članstvo u Evropskoj Uniji iskoristi ovo dostignuće i tehnologiju za unapređenje digitalizacije srpkih servisa", napominje potpredsednik "Verisec"-a Kristofer fon Bitcen (Kristofer von Beetzen).\nInače, ova kompanija je osnovana 2002. godine u Stokholmu, a istraživački razvojni centar "Verisec Labs" otvoren je 2012. godine u Beogradu i danas u njemu rade 42 stručnjaka.


Građani mogu da se vakcinišu i bez zakazivanja | Boom93\nVakcinacija građana koji se prethodno nisu prijavili počela je juče. Za ovu vakcinaciju je za Požarevac i Kostolac opredeljeno 2.000 doza kineske i vakcine AstraZeneka, rekla je u izjavi za Boom93, Ana Jovanović, direktorka Zavoda za javno zdravlje Požarevac.\nVakcinacija građana koji se nisu prijavili preko eUprave vršiće se na posebnom punktu koji će biti uspostavljen u Domu zdravlja Požarevac, kao i na jednom mestu u Medicini rada.\n„Vakcinacija je krenula danas i nastaviće se narednih dana, a kada se budu potrošile opredeljene doze, i u zavisnosti od zainteresovanosti građana, za dve nedelje će stići nove količine vakcina“, navela je Jovanović.\nPrema njenim rečima, sutra se obeležava Svetski dan zdravlja, a u fokusu obeležavanja je masovna imunizacija, kako bi se došlo do kolektivnog imuniteta i vratilo normalnom životu.\nŠto se tiče vakcinacije građana koji su istu zakazali, Jovanović navodi da se ona odvija po planu imunizacije, doze vakcina stižu u određenim vremenskim razmacima, a dalje vakcinisanje građana koji nisu prijavljeni biće u skladu sa dostupnim količinama vakcina koje budu stizale iz Beograda.\nKada je reč o stranim državljanima, oni za sada neće imati mogućnost da se u Požarevcu vakcinišu bez prethodne prijave.\n„Oni se i dalje vakcinišu nakon prijave preko eUprave, i nakon poziva na vakcinaciju“, rekla je Jovanović.\nZa 11 domova zdravlja u Braničevskom i Podunavskom okrugu stiglo je 7.900 vakcina za građane koji se nisu prijavili i one su već raspoređene kako bi se krenulo sa vakcinacijom.\nTakođe, u planu je da se otpočne sa imunizacijom po seoskim mesnim zajednicama, a građani će biti blagovremeno obavešteni o mestima i terminima za vakcisanje.\nOznakeDom zdravlja Požarevac građani Požarevac prijava punkt vakcinacija\nTužilaštvo naredilo dovodjenje Čedomira Jovanovića


Tri lica poginula u dvije saobraćajne nesreće\nFoto: Ilustracija | Tri lica poginula u dvije saobraćajne nesreće\nN.N. 22.09.2018 11:52\nBANJALUKA - Tri lica su poginula u dvije saobraćajne nesreće koje su se dogodile na području opština Mrkonjić Grad i Čelinac.\nMotociklista Milan Cvijanović (45) iz Banjaluke poginuo je u saobraćajnoj nesreći na magistralnom putu Banjaluka-Jajce u mjestu Bočac, koja se dogodila juče u 18.25 časova, saopšteno je iz Okružnog javnog tužilaštva Banjaluka.\nU ovoj saobraćajnoj nesreći učestvovao je autobus autoprevoznika "Globturs", kojim je upravljao Jako Škoro (62) iz Livna.\nUviđaj je obavila dežurni tužilac Okružnog javnog tužilaštva Banjaluka Tanja Mrđa sa pripadnicima Policijske stanice za bezbjednost saobraćaja Mrkonjić Grad.\nTužilac je naredila da se preduzmu sve istražne mjere i radnje na utvrđivanju okolnosti ove saobrađajne nesreće, a naređena je i obdukcija tijela stradalog u Zavoda za sudsku medicinu Republike Srpske.\nU saobraćajnoj nesreći, koja se dogodila sinoć u 19.40 časova na pružnom prelazu u mjestu Gornji Vijačani, opština Čelinac, poginuli su Željka Borojević (29) i Dušan Božić (50), oboje iz Banjaluke, koji su se nalazili u automobilu golf.\nAutomobil golf je na pružnom prelazu udario teretni voz koji je saobraćao na relaciji Banjaluka-Doboj.\nUviđaj je obavila dežurni tužilac Okružnog javnog tužilaštva Banjaluka Tanja Mrđa zajedno sa pripadnicima Policijske stanice Čelinac.\nTužilac je naredila da se preduzmu sve istražne mjere i radnje na utvrđivanju okolnosti ove saobrađajne nezgode, a naređena je i obdukcija tijela stradalih u Zavoda za sudsku medicinu Srpske.\nNesreća Saobraćajka Čelinac Bočac\nPas u Petrovu napao dvije osobe\nPovrijeđen u prevrtanju traktora, prevezen na UKC RS\nUhapšen zbog krađe novca iz poljoprivredne apoteke\nU RS lani preko hiljadu teških krađa: Lopovi odnijeli 4,5 miliona KM\nRaspisane potjernice za Živkovićem i Korićem zbog ubistva


24.09.2021 | Info\nU holu Skupštine Srbije danas je otvorena izložba fotografija posvećena 70. godišnjici od početka američke vojne pomoći Jugoslaviji u vreme "hladnog rata" sa SSSR, čija vrednost je bila 800 miliona dolara.\nTadašnja Jugoslavija je, na osnovu sporazuma potpisanog 14. novembra 1951. godine, od SAD dobila više od 600 borbenih aviona, više od 1.000 tenkova, 1.000 artiljerijskih oruđa, 20.000 vozila, kao i različitu opremu.\nAmbasador SAD Entoni Godfri ocenio je da dve zemlje i sada imaju čvrsto vojno partnerstvo, jer su jače kada rade zajedno, a danas, kao i tada, odnosi i saradnja na polju bezbednosti počivaju na zajedničkim tradicijama i zajedničkim zazovima.\nMinistar prosvete, nauke i tehnološkog razvoja Branko Ružić je istakao da je veoma važno podsetiti se ključnih istorijskih momenata, jer su isporuke vojne pomoći omogućile kvalitativni i kvantitativni razvoj Jugoslovenske armije.\nMi smo se kao država uključili u program zajedničke pomoći SAD, Velike Britanije i Francuske, prema veoma preciznim i jasno definisanim potrebama, koje je definisala Jugoslovenska armija. U to vreme smo postali pridruženi član NATO i bili smo uključeni u plan odbrane Evrope od eventualne sovjetske agresije, ukazao je on.\nRužić je poručio da neke značajne tačke naše istorije ne treba da se zaboravljaju.\nKroz istoriju imamo ili smo imali raznih oscilacija u odnosima sa SAD, a ni te stvari ne treba zaboravljati, jer je i to deo istorije, napomenuo je on.\nAutor izložbe, istoričar Bojan Dimitrijević, naveo je da je nakon sukoba Jugoslavije sa SSSR u SAD došlo do uverenja da su jugoslovenske jedinice dobrodošle na jugu u slučaju sovjetske agresije i zato je ona kao jedina od komunističkih zemalja bila uključena u taj projekat i "faktički je jednom nogom bila u NATO", a taj program je bio "tipično hladnoratovsko savezništvo".\nNaša vojska je bila uključena u zajedničko planiranje SAD i NATO u Evropi sve do "tršćanake krize", a najvažnije je da je dobila naoružanje, od automata, tenkova, specijalne opreme do avijacije, dobila je velike količine tehnike, za danas nezamislive, naglasio je Dimitrijević, i dodao da je to jugoslovensku armiju izdiglo i učinilo je respektabilnom oružanom silom u odnosu na zemlje takozvane narodne demokratije.\nOn je podsetio i da je u drugoj polovini pedesetih godina Josip Broz Tito odlučio da jednostrano prekine tu pomoć, posle izmirenja sa SSSR i prvih poseta Aziji i Africi.


Za ne povjerovati: Ambasador BiH u Kraljevini Belgiji Draško Aćimović podnio ostavku – BHDINFODESK\nby Urednik BiH Info Desk 14/11/2017 0603\nAmbasador BiH u Kraljevini Belgiji Draško Aćimović podnio je ostavku na ovu funkciju, potvrđeno je Feni u Ambasadi BiH u Briselu.\nSaopćenje ambasadora BiH prenosimo u cijelosti:\nPoziciju ambasadora BiH sam prihvatio, poslije izuzetno uspješne karijere u inostranstvu, s ciljem aktivnog i odgovornog doprinosa u najavljivanim promjenama u zemlji, poboljšanju poslovnog ambijenta, cjelokupne ekonomske situacije kao i vraćanju povjerenja evropskih i međunarodnih partnera u Bosnu i Hercegovinu.\nOvom prilikom izdvajam samo neke inicijative koje su za vrijeme mog mandata pokrenute po prvi put u istoriji diplomatskih odnosa BiH-Kraljevina Belgija:\n4. Sa belgijskim institucijama po prvi put dogovorena konferencija na visokom nivou sa učešćem velikog broja zvaničnika, različitih institucija i partnera, između ostalog: interparlamentarne grupe dvije zemlje koja je reaktivirana nakon devet godina, ministara unutrašnjih poslova Republike Srpske, Federacije BiH, ministra bezbjednosti BiH sa belgijskim kolegama, kao i predstavnika prirednih komora Republike Srpske i Federacije BiH kojima je bio dogovoren sastanak i sa potencijalnim investitorima (otkazano od strane BiH)\nNa moju ličnu žalost, kao što je očigledno iz navedenog, malo toga je ostvareno jer je zbog političke krize u zemlji, nepovjerenja i opšte stagnacije na koju nas konstantno upozoravaju iz EU, izostala aktivnija uloga bh strane.\nKao odgovoran čovjek koji je uvijek nastojao stajati iza svojih riječi i djela, odlučio sam da se povučem sa pozicije ambasadora BiH u Kraljevini Belgiji i aktivnije uključim u politički život u Bosni i Hercegovini. Želja mi je da se stvaranjem preduslova za dijalog i kompromis, pokrenu pozitivni procesi i poboljša ekonomska situacija.\nUzimajući u obzir gore navedeno, molim da me u skladu sa Članom 4. Odluke o imenovanju ambasadora i drugih međunarodnih predstavnika Bosne i Hercegovine, razriješite sa pozicije ambasadora Bosne i Hercegovine u Kraljevini Belgiji.\nNIKO NEMA ŠTO BOSNA IMADE: Jedinstveni fenomen u svijetu nogometa, na SP u Rusiji strategiju s klupe vodiće tri Bosanca i jedan Hercegovac\nVedrana Rudan : OTVORENO PISMO PAPA FRANJI\nSutra u Sarajevu počinje naučna konferencija: Pravne i političke posljedice 9. januara


Lavrov objasnio Dodiku situaciju u Ukrajini - 28.02.2022, Sputnik Srbija\nLavrov objasnio Dodiku situaciju u Ukrajini\nMinistar inostranih poslova Rusije Sergej Lavrov je detaljno objasnio situaciju u Ukrajini srpskom članu Predsedništva BiH Miloradu Dodiku, saopšteno je na... 28.02.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi.Pored toga, potvrđena je i obostrana privrženost strogom poštovanju Dejtonskih sporazuma o Bosni i Hercegovini, kao i borbi protiv rasta pokušaja da se prepišu sadržani u njima i odobreni od strane Saveta bezbednosti UN principi u korist EU i NATO-a, a na štetu naroda Republike Srpske, istaknuto je u Ministarstvu inostranih poslova Rusije.Predsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Kasnije je Ministarstvo odbrane Rusije naglasilo da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.Ruska vojna avijacija osvojila je vazdušnu prevlast nad celom teritorijom Ukrajine, izjavio je u portparol ruskog Ministarstva odbrane general-major Igor Konašenkov.\nrusija, rusija – politika, sergej lavrov, milorad dodik, kriza u ukrajini, ukrajina, republika srpska (rs)\nMinistar inostranih poslova Rusije Sergej Lavrov je detaljno objasnio situaciju u Ukrajini srpskom članu Predsedništva BiH Miloradu Dodiku, saopšteno je na sajtu Ministarstva inostranih poslova Rusije.\n„Detaljna pojašnjenja ruske strane u vezi sa situacijom oko Ukrajine, motivi za donošenje odluka koje je donelo naše rukovodstvo prihvaćeni su sa razumevanjem“, navodi se u saopštenju.\nPored toga, potvrđena je i obostrana privrženost strogom poštovanju Dejtonskih sporazuma o Bosni i Hercegovini, kao i borbi protiv rasta pokušaja da se prepišu sadržani u njima i odobreni od strane Saveta bezbednosti UN principi u korist EU i NATO-a, a na štetu naroda Republike Srpske, istaknuto je u Ministarstvu inostranih poslova Rusije.\nRuska vojna avijacija osvojila je vazdušnu prevlast nad celom teritorijom Ukrajine, izjavio je u portparol ruskog Ministarstva odbrane general-major Igor Konašenkov.\nPutin saopštio Makronu tri uslova koja Ukrajina bezuslovno mora da prihvati\n28 Februar, 16:41


Sarajevo /Naplaćivanje PDV-a na vodne naknade odvest će preduzeća u stečaj / Radio Sarajevo\nSarajevo / Naplaćivanje PDV-a na vodne naknade odvest će preduzeća u stečaj\n25. 03. 2019. u 15:17:00 O.K.\nDirektori preduzeća vodovoda iz cijele BiH danas su na Sarajevu istakli kako svi imaju isti problem, a to je najava od strane Uprave za indirektno oprezivanje da će im ubuduće biti naplaćivan PDV na osnovu prihoda od vodnih naknada.\nKako je istakla direktorica VIK-a Sarajevo Azra Muzur, te vodne naknade se naplaćuju u ime drugih, a u Federaciji se 50 posto vodnih naknada prebacuje na račun Fonda za zaštitu okoliša FBiH.\n„Mi posebne vodne naknade knjižimo kao trošak i bez obzira jesmo li mi račune naplatili od svojih korisnika, mi te naknade moramo platiti. Zato danas ovom sastanku prisustvuju direktori vodovoda iz svih krajeva BiH“ kazala je Muzur.\nUdar na preduzeća\nZoran Popović, direktor gradskog vodovoda Banje Luke istakao je kako je prošle godine održan isti ovakav sastanak nakon što je UIO sproveo inspekciju u bijeljinskom vodovodu.\n„Upućeni su i upiti nadležnim ministarstvima iz kojih su rekli da se na vodne naknade ne može naplaćivati PDV, a UIO je rekla da se PDV mora platiti. Ovo je veliki udar na sva vodovodna preduzeća“ istakao je Popović.\nDirektorica Muzur kazala je kako na godišnjem nivou PDV iznosi 350 hiljada, a ako bi se PDV naplaćivao retroaktivno, taj iznosi bi se popeo na 2,5 miliona KM sa kamatama, što bi ova preduzeća odvelo u propast.\n70 posto u stečaju\nPomoćnica federalnog ministra poljoprivrede, šumarstva i vodoprivrede Hazima Hadžović kazala je kako je zahtjev vodovodnih preduzeća pobudi pažnju ministarstava, jer bi naplaćivanje PDV-a za vodne naknade mnoge odvelo u stečaj, a već 70 posto ovakvih preduzeća se nalazi pred stečajem.\n„Ja vjerujem da će Upravni odbor UIO razmotriti naše zahtjeve, jer ni u regionu nema naplaćivanja PDV na vodne naknade jer je to pitanje riješeno kroz zakon o vodama. Taj zakon postoji i kod nas, ali samo se kod nas naplaćuje PDV na vodne naknade“ kazala je Hadžović.\nTagovi: ViK voda Bosna i Hercegovina naknade PDV\nTurska / Erdogan: Imamo moć nadoknaditi svaki gubitak osim, gubitka života


"Potpredsjednik Pažin je upoznao sagovornicu sa planovima i očekivanjima Crne Gore tokom predsjedavanja Bugarske Savjetom Evropske unije tokom prve polovine 2018. godine. Potpredsjednik je saopštio da cijeni da će tokom bugarskog predsjedavanja Savjetom EU biti stvoreni uslovi za početak procesa koji će omogućiti da Crna Gora dobije mjerila za zatvaranje pregovora u poglavljima 23 i 24", navodi se u saopštenju.\nPažin je istakao važnost trenutka predsjedavanja Bugarske Savjetom kada treba biti pokazano svima spirantima za članstvo da Evropska unija nije daleki san ili apstrakcija, već da svi građani treba da osjete konkretne benefite od članstva.\nMinistarka Pavlova je saopštila da je činjenica da je Crna Gora mnogo napredovala na putu ka Evropskoj uniji i da se prepoznaje jasna evropska perspektiva za našu državu.\nU tom smislu je ukazala i da će poseban prioritet bugarskog predsjedavanja Savjetom EU biti politika proširenja Unije na region Zapadnog Balkana. Ona je dodala da je opredjeljenje Bugarske da se politika proširenja EU ne ogleda samo na pregovarački proces, već i na konkretne projekte na osnovu kojih će građani osjetiti benefite i važnost članstva Crne Gore u Evropskoj uniji.\n"Zajednički je konstatovana važnost posvećenosti Evropske unije Zapadnom Balkanu i svakoj državi koja želi članstvo u Uniji pojedinačno. Naglašena je potreba postojanja konsenzusa svih država članica EU o politici proširenja i u tom kontekstu napravljen pozitivan osvrt na nedavne izjave EU lidera u korist takve politike Unije", zaključuje se u saopštenju.\nPosljednji put izmijenjeno srijeda, 25 oktobar 2017 18:27\nViše iz ove kategorije « Abazović: Škrelja iznio gnusnu laž Crna Gora i Izrael nastavljaju saradnju na svim nivoima »


PRIHVAĆEN SPORAZUM SA SRBIJOM O ODRŽAVANjU I REKONSTRUKCIJI MOSTOVA :: Semberija INFO ::\nPRIHVAĆEN SPORAZUM SA SRBIJOM O ODRŽAVANjU I REKONSTRUKCIJI MOSTOVA\nPredsjedništvo BiH prihvatilo je Sporazum između Savjeta ministara i Vlade Srbije o održavanju i rekonstrukciji drumskih međudržavnih mostova između BiH i Srbije.\nIz Predsjedništva je saopšteno da je na današnjoj sjednici prihvaćen Protokol kojim se mijenja i dopunjuje Konvencija za zaštitu pojedinaca u vezi s automatskom obradom ličnih podataka, kao i Sporazum između Savjeta ministara i Vlade Njemačke o obavljanju plaćene djelatnosti članova porodice službenika diplomatskog ili konzularnog predstavništva.\nPredsjedništvo BiH je odobrilo zaključivanje sporazuma između Njemačke i BiH u vezi s dodjelom finansijskog doprinosa za projekat Podrška sistemu prihvata i integracije državljana BiH koji se vraćaju po osnovu sporazuma o readmisiji.\nNa sjednici je donesena Odluka o pristupanju BiH Kigali amandmanu Montrealskog protokola Bečke konvencije o zaštiti ozonskog omotača.\nČlanovi Predsjedništva BiH prihvatili su i Sporazum između Savjeta ministara i Vlade Francuske o davanju odobrenja za dohodovnu djelatnost članova porodice osoblja službenih misija svake zemlje u drugoj zemlji.\nNa današnjoj sjednici odobreno je i zaključivanje sporazuma o partnerstvu o sprovođenju prioriteta tehničke pomoći u okviru IPA dva Programa prekogranične saradnje Srbija-BiH 2014-2020. između operativnih struktura dvije države učesnice.\nPredsjedništvo BiH je odobrilo zaključivanje sporazuma o ekonomskoj saradnji između Savjeta ministara i Savjeta ministara Albanije, kao i sporazuma o ekonomskoj saradnji između BiH i Sjeverne Makedonije.\nOdobreno je i zaključivanje tehničkog sporazuma između Ministarstva bezbjednosti u Savjetu ministara i ministra unutrašnjih poslova Francuske o saradnji u oblasti borbe protiv ilegalne trgovine vatrenim oružjem, municijom i eksplozivima i memoranduma o razumijevanju i saradnji na redovnom funkcionisanju i održavanju Sistema prognoziranja i upozoravanja na pojavu poplava u slivu rijeke Save.\nPredsjedništvo BiH je prihvatilo Izvještaj delegacije za vođenje pregovora radi zaključivanja sporazuma o trgovinskoj i ekonomskoj saradnji između Savjeta ministara i Vlade Azerbejdžana.\nČlanovi Predsjedništva BiH saglasili su se da se, umjesto pregovora za zaključivanje sporazuma o trgovinskoj i ekonomskoj saradnji između Savjeta ministara i Vlade Azerbejdžana, obave pregovori za zaključivanje sporazuma o ekonomskoj saradnji između ove dvije zemlje.\nPredsjedništvo je usvojilo Izvještaj o implementaciji Sporazuma o subregionalnoj kontroli naoružanja, shodno odrebama Opšteg okvirnog sporazuma za mir u BiH i radu Subregionalne konsultativne komisije u 2019. godini.\nPrihvaćen je i poziv za učešće na Samitu međunarodne organizacije za frankofoniju, koji će biti održan u Tunisu 12. i 13. decembra.\nPredsjedništvo BiH prihvatilo je Informaciju o namjeri kandidature BiH u Upravni savjet Poštanske unije.\nNa današnjoj sjednici Predsjedništvo BiH je ratifikovalo 19 sporazuma, ugovora, konvencija i protokola.\nDodik: Odluka CIK-a da odgodi izbore nelegitimna\nŽUTO UPOZORENjE NA GRMLjAVINU I PADAVINE


Hemofarm - Vesti - Osnovan Centar za industrijsku farmaciju\nOsnovan Centar za industrijsku farmaciju\nNa Farmaceutskom fakultetu u Beogradu, osnovan je Centar za industrijsku farmaciju sa ciljem unapređenja statusa i razvoja znanja farmaceuta i zaposlenih u farmaceutskoj industriji.\nCilj novoosnovanog Centra će, između ostalog biti, i da prati i primenjuje globalne trendove u farmaceutskoj industriji. Istovremeno, kao krovna organizacija farmaceuta i zaposlenih u farmaceutskoj industriji, nastojaće da zdravstveni sistem prepozna proizvođače lekova kao svoj sastavni i neodvojivi deo.\nHemofarm je, nastojeći da i dalje doprinosi unapređenju zdravstvenog sistema Srbije i zdravlja nacije, podržao osnivanje Centra.\nOsnivačkoj Skupštini, prisustvovale su predstavnice Hemofarma: Biljana Stupar (direktorka Istraživanja i razvoja), Tanja Tomić (direktorka Kontrole kvaliteta), Staša Vuković (zamenica direktorke Istraživanja i razvoja), Branka Palurović (rukovodilac tima za strateške projekte), Ivana Filipović (šef Odeljenja za registraciju u Srbiji) i Vesna Cvrkota (rukovodilac Službe transfera u Sektoru istraživanja i razvoja).\nVesna Cvrkota, rukovodilac Službe transfera R&D Hemofarma, primećuje da zaposleni u farmaceutskoj industriji, formalno nisu deo zdravstvenog sistema, niti su prepoznati strane od Farmaceutske komore Srbije, iako se farmaceutski preparati, lekovi i drugi proizvodi koriste baš u medicinske svrhe.\n„Stalne inovacije i uvođenje novih propisa, kao i status zaposlenih u farmaceutskoj industriji, iskristalisale su neminovnost za formiranje 'matice', odnosno Centra za industrijsku farmaciju. Centar, kao krovna organizacija farmaceuta i zaposlenih u farmaceutskoj industriji, treba da omogući kolegama kontinuiranu razmenu ideja, informacija, ali i organizaciju stručnih skupova sa temama koje će se baviti trendovima u razvoju lekova, obezbeđenju i kontroli kvaliteta, proizvodnji i registraciji lekova“, objašnjava Cvrkota.\nČlanovi Centra za industrijsku farmaciju Farmaceutskog fakulteta mogu biti svi stručnjaci na poslovima razvoja i istraživanja, registracije, proizvodnje, obezbeđenja i kontrole kvaliteta zaposleni u farmaceutskoj indrustiji, zastupništvima i prestavništvima farmaceutskih kompanija i regulatornim telima, zainteresovani za kontinuirano unapređenje znanja i kvaliteta u oblasti industrijske farmacije.\nStručnjaci Hemofarma će se aktivno uključiti u rad fokus grupa, nadležnih da razmatraju aktuelna pitanja, novosti i dileme sa kojima su suočeni predstavnici farmaceutske industrije.\nJedna od prvih značajnih aktivnosti Centra za industrijsku farmaciju u ovoj godini, biće organizacija XI centralnoevrposkog simpozijuma iz farmaceutske tehnologije krajem septembra u Beogradu.


Zaplena na Horgošu: U kombiju nađena garderoba za ceo butik /foto/ - 19.05.2022, Sputnik Srbija\nZaplena na Horgošu: U kombiju nađena garderoba za ceo butik /foto/\nCarinici su, u saradnji da policijom, na ulaznoj strani prelaza Horgoš, sprečili jednu putnicu u pokušaju da u kombiju prokrijumčari firmiranu garderobu i... 19.05.2022, Sputnik Srbija\nPrekršaj je otkriven kada je za detaljan pregled izdvojen kombi nemačkih registarskih oznaka, kojim je na relaciji Berlin-Novi Sad sama putovala 47-godišnja državljanka Srbije, navodi se u saopštenju Uprave carine.Osim što je na prelaz ušla trakom namenjenom onima koji nemaju ništa za prijavljivanje, putnica je to i potvrdila u razgovoru sa carinicima, rekavši da pored ličnog prtljaga prevozi samo polovnu mašinu za sušenje veša i četiri korišćene drvene stolice.Iza sedišta i u tovarnom delu vozila carinici su pronašli novu garderobu i obuću robnih marki „Puma“, „Najk“, „Karl Lagerfeld“, „Boš“, „Levis“, „Ges“, „Gap“ i drugih, čija je vrednost procenjena na oko 18.000 evra.Pored krijumčarene garderobe i obuće do okončanja prekršajnog postupka, zadržan je i kombi, čime ukupna vrednost otkrivenog prekršaja premašuje 20.000 evra, preneo je Tanjug.\nekonomija, srbija, srbija – ekonomija, hronika, srbija – hronika\n© Tanjug / MINISTARSTVO FINANSIJA UPRAVA CARINAZaplena garderobe na Horgošu\n© Tanjug / MINISTARSTVO FINANSIJA UPRAVA CARINA\nCarinici su, u saradnji da policijom, na ulaznoj strani prelaza Horgoš, sprečili jednu putnicu u pokušaju da u kombiju prokrijumčari firmiranu garderobu i obuću, kojom bi mogao da se opremi omanji butik.\nOsim što je na prelaz ušla trakom namenjenom onima koji nemaju ništa za prijavljivanje, putnica je to i potvrdila u razgovoru sa carinicima, rekavši da pored ličnog prtljaga prevozi samo polovnu mašinu za sušenje veša i četiri korišćene drvene stolice.\nIza sedišta i u tovarnom delu vozila carinici su pronašli novu garderobu i obuću robnih marki „Puma“, „Najk“, „Karl Lagerfeld“, „Boš“, „Levis“, „Ges“, „Gap“ i drugih, čija je vrednost procenjena na oko 18.000 evra.\nPored krijumčarene garderobe i obuće do okončanja prekršajnog postupka, zadržan je i kombi, čime ukupna vrednost otkrivenog prekršaja premašuje 20.000 evra, preneo je Tanjug.


Obnova sankcione politike - Demostat - Dnevni list Danas\nPočetna » Politika » Demostat » Obnova sankcione politike\nJasmine Lukač/ Demostat12.06.2021. 12:51\nBarem ne tako kako su odmah nastojali da ga protumače posmatrači i sa levog i sa desnog stanovišta.\nTo što se predsednik Aleksandar Vučić trgao u zaprepašćenju kada je Tramp pročitao tačku o seljenju ambasade u Jerusalim, što je Marko Đurić, sadašnji ambasador u SAD delovao karikaturalno, nije bilo od suštinske važnosti, kako je primljeno u najvećem delu javnosti.\nSuština je bila da je taj događaj bio najdalji iskorak ka tome da Beograd bude prihvaćen kao američki saveznik i partner (koji će biti nagrađen), u odnosu na prethodni tretman kao partnera i protivnika, nad kojim visi pretnja kaznom (sankcijama). A taj prethodni tretman partnera i protivnika upravo nastoji da obnavi Trampov naslednik Bajden zajedno sa obnovom velikog atlantskog saveza Amerike i Zapadne Evrope.\nI što je posebno zanimljivo, kao da su na tu Bajdenovu sankcionu uredbu odahnuli i u zvaničnom Beogradu, ali i Banjaluci, isto kao i u drugim prestonicama članica bivše Jugoslavije. Jer, to se stanje uzima kao normalno, kao istorijska datost, kao da su stvari došle na svoje mesto posle trampističke neslavne epizode, iako to zaista nije, niti mora da bude tako.\nSankciona politika Amerike prethodne tri decenija prema Srbiji, delom i prema Crnoj Gori i Bosni i Hercegovini, imala je ogroman uticaj na društva u ovim državama. Zahvaljujući toj sankcionoj politici, nastao je upravo ovakav društveni tok. Sankcije jestu bile prevashodno ekonomske, ali ekonomija je oduvek bila primenjena politika. Oni koji su se obogatili na ratnom švercu i kršenju sankcija i ekonomske blokade, predstavljaju i dalje jezgro srpske politike i poslovne zajednice. Njihova nastojanja da dobiju oprost grehova i skidanje sa sankcione crne liste osoba kojima se zabranjuje ulazak u Ameriku, ili im se zaleđuje i oduzima imovina, uticalo je na društveni tok kroz spremnost da se zauzvrat učini i više od traženog.\nSa druge strane, oni koji su izgradili svoju poziciju u društvu na unutrašnjoj podršci sankcionim merama kao opravdanoj akciji protiv bezakonja i nasilništva, i danas su jezgro liberalnog, dakle politički najuticajnijeg javnog menjenja.\nUkidanje sankcija bio je jedan od glavnih izvora podrške postmiloševićevskoj vlasti – kampanja se na primer vodila kroz dolazak konvoja cisterni „Energija (nafta) za demokratiju“ iz Norveške, koju je sprovodila grupa stručnjaka G17 predvođena Mlađanom Dinkićem.\nValja se podsetiti kako je naša štampa o sankcijama UN pisala pre gotovo punih 30 godina, kada su uvedene, u maju 1992. „Rezoluciju Saveta bezbednosti 757. kojom su uvedene sankcije Srbiji i Crnoj Gori i koja je predviđala potpuni međunarodni ekonomski embargo prema nepriznatoj SRJ predložile su Francuska, Velika Britanija, SAD, Belgija, Maroko i Mađarska, izglasana je uz podršku Rusije sa 13 prema 0, a uz uzdržavanje Kine i Zimbambvea. Istovremeno SAD je donela odluku o zamrzavanju svih sredstava i imovine koju SRJ i RS poseduju u Americi. Džejms Bejker u UN izjavljuje da ukoliko budu iscrpljena sva ekonomska sredstva za opamećivanje Srbije, može doći i do primene vojne sile“.\nSankcije UN, ali i EU, pratile su one glavne američke, koje su zvanično ukinute 2001. kada su pojedinci iz Miloševićevog režima „skinuti“ sa crnih lista, ali ne i svi. Na snazi je međutim, ostala predsednička uredba, koju je sada Bajden ponovo potpisao, i po kojoj je moguće primeniti kanzene mere prema onima koji ne poštuju međunarodne sporazume, ali je sada naglasak i na mogućoj korupciji, podmićivanju, ili bilo čemu što može da se odredi i definiše kao politički greh i podrivanje stabilnosti.\nNe ulazeći u to kolika je sada snaga Amerike i da li je reč o pukom marketinškom potezu Bajdena u prvoj godini mandata, obnova sankcione politike može biti promašena iz nekoliko razloga. Prvi je što su sankcije u prethodnih 30 godina postale uobičajeno i široko primenjivano sredstvo u međunarodnim odnosima i više jednostavno nemaju tu težinu javnom mnjenju. Na primer, koliko pre godinu, Tramp je potpisivao trgovinsku sankcionu listu prema Evropskoj uniji, sa spiskom proizvoda čiji je uvoz u Ameriku zabranjen, na kojima su bile i neke vrste francuskih sireva. Ko se recimo, uopšte seća da je 2019. postojala vest da je Stejt department proglasio sankcije protiv određenih pojedinaca i firmi iz Srbije, zbog izvoza oružja u svetskim zonama pod embargom?\nDrugi, isto tako jak razlog, jeste što je ovo vreme drugačije društvene normalnosti usled korona pandemije, koje proširuje pojam sankcije na razne prihvaćene zdravstvene zabrane i time tupi „kaznenu“ oštricu. Na primer, o ulasku nevakcinisanih stranaca u određenu državu i slično.\nTreće, jedini ozbiljan odjek koji bi obnovljena sankciona politika mogla da donese jeste da se određeni političar/vladar stavi na „crnu listu“ i označi kao opasan po mir na Balkanu. Međutim, to isto tako može biti vrlo opasno samo po sebi, jer nosi rizik rušenja trodecenijske političke konstrukcije Balkana na štetu upravo Vašingtona, kao glavnog konstruktora.\nDemostatDžozef BajdenpolitikaSADZapadni BalkanBeograd\n2 reagovanja na “Obnova sankcione politike”\n12. juna 2021. u 19.41\nA zasto ne bi na predlog Rusije u UN se uvele sankcije za manipulatore i sankcije po merilima Istocnih zemalja ipak nemaju svi iste poglede na svet i zivot , ali najbolje bi bilo ukinuti sankcije a od kada su uvedene sa sve primerima moglo bi se dokazati da se nepravedno uvode i to iskljucivo zarad onih koji su se okoristili tim sankcijama .\nIzvesti zakljucak i ko se okoristio sa uvedenim nepravednim sankcijama.\nMoze i u nasem poslednjem slucaju u vezi KiM ali i prethodnim od pre nekoliko godina uvedenim Srbiji, ko se okoristo, pa zna se , samo glupa budala nece da vidi ono sto se vidi.\n12. juna 2021. u 19.49\nOd Bajdena i te ekipe se nista dobro nije ni ocekivalo, sta je dobro u njegovoj politici ?.\nCas navijam za Nemce da se opamete u odnosu na njih , verovatno su oni jedini koji bi mogli da ih uklone sa ovih prostora , nije da ih ne volim (Amere) , bas mi se dopadaju ali Bajden & Co nikako ali i Nemci grese sledeci ih, kada su ih god sledili pogresili su , zasto je to tako ?. Odnosno pitanje za Nemce ..Cega se boje da vode samostalnu politiku , ali ko zna kakvi bi bili i Nemci ne u ekonomskom smislu vec u politickom ako se osile . Eto ta Amerika je silna i zato se ne dopada nikome , makar onima koji ne vole silu i nepravdu a to je bas njihova politika , verujem da se ne dopadaju cak ni onima koji sire njihove zastave misleci da im oni KAO nesto cine. DANAS JEDNO SUTRA DRUGO A TO SUTRA DRUGO ko zna kako ce da izgleda ?.


Dekodiranje Huawei Honor 4X – servis Doktor Mobil u Beogradu\nBez obzira da li ste svoj pametni telefon nabavili u našoj zemlji ili iz inostranstva, ako je zaključan potrebno ga je dekodirati da bi mogao da se koristi sa brojevima ili karticama svakog operatera mobilne telefonije. Servis mobilnih telefona Doktor Mobil u Beogradu zato pruža sigurnu i bezbednu profesionalnu uslugu otključavanja Huawei Honor 4X pametnog telefona.\nHuawei Honor 4X je cenovno pristupačan pametni telefon ne baš malih dimenzija, koji dolazi sa podrškom za Dual SIM, LTE (4G brzine mreže), dobrim zvukom i velikim 5.5-inčnim IPS LCD ekranom osetljivim na dodir u HD rezoluciji.\nPokreće ga 64-bitni osmojezgarni procesor radnog takta 1.2 GHz, zajedno sa 2 GB RAM i 8 GB interne memorije (može se dodatnom microSD karticom povećati do 32 GB), instaliran mu je OS Android 4.4.2 (KitKat), selfije možete snimati prednjom kamerom od 5 MP, a tu je i odlična primarna 13 MP kamera sa autofokusom, LED blicem, panorama i HDR funkcijama. Integrisana baterija ovog uređaja ima kapacitet od 3000 mAh.\nKao što smo napomenuli u uvodnom delu teksta, uređaje koji su zaključani za korišćenje samo u mreži jednog operatera mobilne telefonije (i domaće i inostrane telekomunikacione kompanije uglavnom zaključavaju telefone koji se preko njih uzmu uz ugovor), neophodno je dekodirati da bi se sa njih skinula pomenuta blokada.\nTaj problem u servisu mobilnih telefona Doktor Mobil u Beogradu možete rešiti veoma jednostavno i efikasno, jer pružamo specijalističku uslugu otključavanja ili dekodiranja mobilnog telefona.\nVaše je samo da zaključani telefon donesete ili pošaljete u naš servis, a mi ćemo operaciju dekodiranja Huawei Honor 4X mobilnog telefona obaviti pouzdano, bezbedno (bez rizika po uređaj) i u najkraćem mogućem roku, što će Vam omogućiti da na njemu možete da koristite SIM kartice bilo kog operatera mobilne telefonije na svetu.\nCena dekodiranja Huawei Honor 4X\nŠto se tiče cene otključavanja Huawei Honor 4X smartfona, ona je u servisu Doktor Mobil pristupačna. Ukoliko Vam je potrebno da unapred dobijete detaljnije podatke o ceni ili roku za dekodiranje telefona, slobodno nam pošaljite pisani upit kroz formular u nastavku teksta ili nas pozovite na telefone našeg servisa.\nVaš servis mobilnih telefona Doktor Mobil u Beogradu uvek Vam stoji na raspolaganju i svakako nam se javite kad god imate neki problem na pametnom telefonu, a osim opisanog dekodiranja Huawei telefona, uspešno i kvalitetno radimo i kompletan servis Huawei mobilnih telefona (različite hardverske i softverske popravke na uređajima ovog proizvođača) i zamenu baterije na mobilnim telefonima.


Vuksanović: Vlada i DPS spremaju tajni plan privatizacije Luke Bar | Ekonomist\nSDP je u saznanju da DPS i Vlada ponovo pripremaju u tajnosti plan privatizacije Luke Bar kojem će da prethodi njeno rasparčavanje kako bi se ovaj postupak olakšao a Luka dala u bescijenje, saopštili su iz te stranke.\n– Pod pritiskom SDP i cijele opozicije ali i barske javnosti i svih koji su gradili Luku, DPS je nedavno odustao od nauma da rasproda Luku Bar ali je to očigledno bio samo manevar kojim se kupilo vrijeme da se iza scene pripremi novi plan za ovaj antidržavni posao. SDP se obraćaju radnici Luke koji znaju da bi iza ove, kao i gotovo svake DPS privatizacije, ostala pustoš, radnici na ulici, a ekstra profit DPS tajkunima kojima se ovaj posao namješta kako bi zaokružili svoje biznis imperije na štetu građana – navodi se u saopštenju koje potpisuje poslanica SDP Draginja Vuksanović.\nDodaje se da bahatost i pohlepa ide dotle da se kompanija koja je faktički monopol i koja odlično posluje, stvara profit, širi biznis i koja stoga sama može da generiše svoj dalji razvoj i otvara nova radna mjesta, kroz tajne i skrivene dilove namjerava rasprodati.\n– Nedavni podaci o poslovanju Port of Adria kojim su udvostručeni gubici ove kompanije potvrđuju naše ranije navode o kvalitetu ove privatizacije. Nakon neizvršavanja ugovornih obaveza, lažiranja finansijskih izvještaja i šikaniranja radnika ovaj „strateški investitor“ pokazuje i nesposobnost u poslovanju. I što je porazno za DPS – državna Luka posluje odlično dok dio kojim gazduje njihov „strateški partner“ stvara gubitke i pored hajdučije prema radnicima i svih beneficija koje su dobili. Nema sumnje da bi ista sudbina zadesila i Luku Bar kada bi DPS eksperti za poharu realizovali plan njene prodaje – saopštava poslanica SDP.\n– Na kraju upozoravamo DPS eksperte za poharu da ne pokušavaju zakulisno i pefidno da rasprodaju Luku Bar jer im je nećamo dati, kao što nijesmo ni nedavno. Građani i slobodna javnost su mnogo jači od njih i prljavog novca njihovih tajkuna – zaključuje Vuksanović.


Potpisan Ugovor o nabavci mernih kola za železničku infrastrukturu - Železnice Srbije ad\nPotpisan Ugovor o nabavci mernih kola za železničku infrastrukturu\nGeneralni direktor „Infrastrukture železnice Srbije“ dr Miroljub Jevtić i zamenik direktora ruske kompanije „TVEMA“ Maksim Tarabrin potpisali su danas, 28. decembra u Beogradu, ugovor o nabavci mernih kola za potrebe merenja geometrije koloseka i tehnički nadzor nad srpskim prugama. Vrednost ugovora je 2 miliona 224 hiljade evra, a sredstva zu obezbeđena iz kredita Evropske banke za obnovu i razvoj. Rok za isporuku mernih kola je šesnaest meseci – saopšteno je iz kompanije „Infrastruktura železnice Srbije.“\nMerna kola, koja proizvodi ruska kompanija „Tvema“, snimaju i prate sve tehničke parametre železničkog koloseka. Na osnovu dobijenih informacija konstatuje se stanje pruge, projektuju brzine i utvrđuju svi drugi elementi od značaja za građevinsko održavanje infrastrukture. Ovo šinsko vozilo poseduju dva sistema za merenje i ima mogućnost ugradnje do 15 dodatnih funkcija poput, kontrole kontakt vodova, stanja šina i podloge, eventualnih naprslina i oštećenja.\nOsim novih mernih kola, iz kredita Evropske banke za obnovu i razvoj biće nabavljeno još pet podbijačica, neophodnih za održavanje pruge, kao i pet drezina za održavanje kontaktne mreže, a procedure za nabavku ovih mašina su u toku.


K. Živanović | 21. jun 2022.\n– Bilo je teško gledati i slušati duel između Željka Mitrovića i Sava Manojlovića, jer je Mitrović uspeo u nameri da svoj program preseli u studio RTV i uvuče sagovornike u rijaliti raspravu sa nesnošljivom kakofonijom u kojoj se najviše čuje najglasniji i najbezobrazniji, to jest, najluđi, ocenjuje za Danas predsednik NUNS-a Željko Bodrožić upitan da prokomentariše televizijsko sučeljavanje.\nPrema njegovim rečima, ono malo argumenata koje je u odbranu povlašćene pozicije svoje medijske kuće Mitrović izneo, tanki su i lako oborivi, što je Savo Manojlović u ono malo mirnih minuta delom i obrazložio.\n– O neplaćenim ili plaćenim porezima, a i povlasticima iz budžeta koje je Mitrović dobijao za svoje firme, ne vredi razgovarati jer nemamo uvid u većinu tačnih podataka, pošto ih vlast skriva. A kada je u pitanju nacionalna frekvencija, TV Pink je jednostavno ni po jednom parametru ne može zadržati, a tome u prilog govore najpre izveštaji i analize samog REM-a, kao i mnogobrojna istraživanja i monitorinzi nezavisnih organizacija i redakcija. To i Mitrović zna, ali zna i da u ovoj državi nisu važni zakoni i zvanični pravilnici, već bliskost sa vladajućim partijama i zato je siguran da će i dalje imati nacionalnom frekvencijom overenu mogućnost da nas laže, zamajava i zaglupljuje – navodi Bodrožić.\nOn dodaje da se Mitrović zato i ponašao onako u emisiji kod Ljubice Gojgić, „i vidimo danas da se svojim nastupom ponosi“.\n– Koleginica Gojgić je nekako uspela da privede emisiju kraju, a po meni je mogla već kod prvih neprimerenih reči Mitrovića i prvih naznaka njegovog divljanja da nakratko prekine emisiju i pokuša u pauzi da ga urazumi. Ovako je uvučena u rijaliti kakofoniju i verovatno se još uvek oporavlja od šoka, jer verujem da nije očekivala da će se Mitrović ponašati baš kao neukrotivi učesnik Zadruge kojeg jedino strelica nekog ZOO-čuvara može umiriti – ukazuje Bodrožić.\nOn pozdravljam angažman Sava Manojlovića i njegovih saboraca iz Kreni Promeni, „jer pogađaju neke od problema u društvu i pokušavaju sistemski da ih reše“.\n– S obzirom da predstavljaju opasnost po režim, Manojlović je izložen stravičnoj negativnoj kampanji od strane naprednjaka i njihovih štampanih i elektronskih tabloida, što smo delom čuli u emisiji iz usta Mitrovića. NUNS je otvoren za saradnju sa svima koji su iskreno za normalizaciju medijske scene, odnosno za slobodu izražavanja, zaštitu profesionalnih i nezavisnih novinara, poštovanje medijskih zakona i Kodeksa novinara Srbije, i na kraju, ali najvažnije, istinito, pravovremeno i kvalitetno informisanje građana – poručuje Bodrožić.\nNJUZ Za Ginisa: Ovaj čovek će narednih 10 godina svaki dan pisati otvorena pisma\nSavo Manojlović TV Pink Željko Bodrožić Željko Mitrović\n← Novinarkama je nakon napada najbitnija podrška\nVulin na sudu izvređao urednika KRIK-a →


Merkel: Erdogan ne bi trebalo da koristi migrante zbog nezadovoljstva - CdM\nMerkel: Erdogan ne bi trebalo da koristi migrante zbog nezadovoljstva\nNjemačka kancelarka Angela Merkel izjavila je da razumije to što turski predsjednik Redžep Tajip Erdogan očekuje veću podršku Evrope u rješavanju migrantske krize, ali ističe da ne bi trebalo da koristi izbjeglice kako bi iskazao svoje nezadovoljstvo.\nViše od 10.000 izbjeglica većinom iz Sirije, drugih država Bliskog istoka i Avganistana došlo je do granice Turske sa Grčkom i Bugarskom, otkad je Ankara prošlog četvrtka saopštila da će prestati da ih drži na svojoj teritoriji.\n“Razumijem da se Turska suočava sa velikim izazovom kada je u pitanju Idlib. Ipak, za mene je neprihvatljivo to što predsjednik Erdogan i turska vlada ne izražavaju to nezadovoljstvo u razgovoru sa EU, već na leđima izbjeglica. To nije put ka napretku”, istakla je Merkelova.\nMerkelova dodaje da bi EU i Turska trebalo da nastave pregovore o sporazumu o migrantima, i da je Njemačka uvek spremna da bilateralno podrži Tursku.\nPrema tajnom izvještaju Agencije za zaštitu spoljnih granica Evropske unije (Fronteks), iz Turske se očekuju masovne migracije.\nSituacija je, kako se navodi, toliko izmakla kontroli da se predviđa da izbjeglice neće zaustaviti ni intervencija turskih vlasti ako odluče da ponovno zatvore granicu prema Grčkoj.\nTagsAngela Merkel migranti Njemačka Redžep Tajip Erdogan Turska\nKako da ga kazne, lako je da kaznis nekog slabog, ali nekog jakog to je ves problem\nKaznite ga ako smijete ali na nas trenirate strogocu do duse sa razlogom


Tags: ombudsman - Dešavanja\nUklonjen video nadzor iz ginekološke ordinacije\nBeograd -- Iz ginekološke ordinacije Opšte bolnice Jagodina po nalogu Ministarstva zdravlja uklonjen je video nadzor kojim je kršeno pravo privatnosti pacijenata. Ombudsman je, kako se navodi, ranije prilikom kontrolne posete bolnici utvrdio da je video nadzorom kršeno pravo privatnosti pacijenata. Zaštitnik građana zatražio je od direktora bolnice da razreši dužnosti zaštitnicu prava pacijenata u toj ustanovi, jer nije uočila da je video nadzor bio nesrazmerna bezbednosna mera.\nCategories: Prava potrošača, Ljudska prava Tags: ombudsman, pravo privatnosti\n12/07/10 10:24:37 pm,\nOmbudsman: Najteže sa prosvetom\nBeograd - Zaštitnik prava građana Saša Janković za “Politiku” kaže da najveći problem u komunikaciji ima sa Ministarstvom prosvete.\nJanković kaže da je najviše pritužbi do sada bilo na rad MUP-a, jer to ministarstvo ima mnogo kontakata sa građanima. On, međutim, navodi da je istovremeno ubedljivo najkvalitetniji odnos tog ministarstva prema kontrolnim ovlašćenjima ombudsmana i izvršenju njegovih preporuka.\nCategories: Ljudska prava, Srbija Tags: ombudsman\n21/08/09 09:30:14 am,\nWHERE hit_datetime > '2019-01-23 02:06:11'\nAND hit_uri = '/new/b2/blogs/blog5.php/tag/ombudsman'